#  Р Е П У Б Л И К А Б Ъ Л Г А Р И Я

# lav4eМинистерство на земеделието

# Областна дирекция “Земеделие” Търговище

**ГОДИШЕН**

**ДОКЛАД**

**ЗА РАБОТАТА НА**

 **ОД “ЗЕМЕДЕЛИЕ” ТЪРГОВИЩЕ**

**ЗА ПЕРИОДА ОТ 01.01.2021 г. ДО 31.12.2021 г.**

**Декември 2021 г.**

 **ОБЩА ХАРАКТЕРИСТИКА ЗА ОБЛАСТТА**

 Област Търговище включва 5 общини – Търговище, Попово, Омуртаг, Опака и Антоново и 185 населени места. Съгласно морфологичната характеристика област Търговище се разделя на две зони – източна част на Дунавската хълмиста равнина и Предбалкан.

Регионът е утвърден като един от традиционните производители на селскостопанска продукция в страната, като основно е застъпено отглеждането на хлебна и фуражна пшеница, ечемик, слънчоглед, царевица, грозде, технически култури. Освен тези типични за областта култури в последните години нараства размерът на площите заети с малинови насаждения (най-вече на територията на общините Попово и Опака), развива се билкопроизводството (в хълмистите и планинските части на областта), оранжерийното и полско производство на плодове и зеленчуци (общини Попово и Опака) и др.

1. **Растениевъдство**

**1. Площ на земеделските земи, в т.ч. обработваеми**

|  |  |  |  |  |  |
| --- | --- | --- | --- | --- | --- |
| Област | Брой землища | Обща площ на землищата/дка/ | За нуждите на селското стопанство/дка/ |  | За нуждите на горското стопанство/дка/ |
| Търговище | 185 | 2 057 900 | 1 567 900 |  | 490 000 |

**2. Баланс на земеделските земи**

|  |  |  |  |  |  |
| --- | --- | --- | --- | --- | --- |
| Област | Общо обработваема земя/дка/ | Трайни насаждения/дка/ | Ниви/дка/ | Лозя/дка/ | Ливади и пасища/дка/ |
| Търговище | 1 600 700 | 20 397 | 1 167 720 | 34 900 | 371 420 |

**3. Основни видове отглеждани култури.**

 В област Търговище основен дял се пада на зърнено - житните и техническите култури. Агрометеорологичните условия през 2021 г. се отличават с повишена динамика, с редуващи се краткотрайни застудявания през зимния период и наднормени температури, липса на валежи със стопанско значение в началото на пролетта, паднали интензивни валежи, придружени с градушки и силен вятър през периода от май до началото на август и засушаване през периода август - октомври. През 2021 г. са отчетени вреди върху земеделските култури от следните неблагоприятни климатични събития: проливни дъждове, наводнение, градушки и суша (засушаване).

 Запазена е структурата в растениевъдство, а именно с най-голям процент остават засети площи с пшеница, следвани от маслодаен слънчоглед и царевица за зърно. При всички основни зърнени култури през 2021 г. се отчитат по-високи средни добиви спрямо 2020 г., в резултат на което при повечето от тях е налице увеличение на производството. Данните за засети площи на база събирана оперативна информация, са както следва:

* 358030 дка пшеница;
* 53140 дка ечемик;
* 2095 дка ръж;
* 36560 дка маслодайна рапица;
* 248150 дка маслодаен слънчоглед;
* 174590 дка царевица за зърно;
* 2 257 дка овес;
* 6222 дка тритикале;
* 12192 дка царевица за силаж;
* 1750 дка фуражен грах.

От приложена таблица се вижда дела на културите по площ в сравнение с предходни години.

|  |
| --- |
| **Сравнителна справка за засети площи** **с основни култури през стопанската 2019, 2020 и 2021 година** |
| **Култури** | **Засети площи 2018/2019 г. дка** | **Засети площи 2019/2020 г. дка** | **Засети площи 2020/2021 г. дка** |
| **Есенници** |  |  |  |
| Пшеница | 375 042 | 364 960 | 358 030 |
| Ечемик | 36 027 | 41 033 | 53 140 |
| Тритикале | 4 490 | 1 425 | 6 222 |
| М рапица | 56 739 | 31 467 | 36 560 |
| Ръж | 1 438 | 770 | 2 095 |
| **Пролетници** |  |  |  |
| Царевица зърно | 138 780 | 163 214 | 174 590 |
| Маслодаен слънчоглед | 230 050 | 222 004 | 248 150 |
| Силажна царевица | 4 410 | 7 673 | 12 192 |
| Овес | 2 163 | 3 573 | 2 257 |
| Фуражен грах | 3 588 | 2794 | 1 750 |
| Сорго | 564 | 494 | 204 |
| Фасул | 80 | 93 | 160 |
| Леща | 188 | 162 | 38 |
| **Общо** | **853559** | **871129** | **895388** |

`

Характерни за област Търговище са следните трайни насаждения:

* малини – 5 714 дка;
* ягоди – 1 211 дка;
* ябълки – 269 дка;
* вишни – 1 164 дка;
* череши – 788 дка;
* сливи - 6 070 дкa;
* праскови – 108 дка;
* кайсии – 64 дка;
* круши – 75 дка

|  |
| --- |
| **Сравнителна справка за засадени площи** **с трайни насаждения през стопанската 2019, 2020 и 2021 година** |
| **Култури** | **Засети площи 2018/2019 г. дка** | **Засети площи 2019/2020 г. дка** | **Засети площи 2020/2021 г. дка** |
| **Лозя** |  |  |  |
| Лозя винени | 7 217 | 7 217 | 7 217 |
| Лозя десертни | 108 | 108 | 108 |
| **Овощни видове** |  |  |  |
| Ябълки | 269 | 280 | 302 |
| Праскови | 108 | 119 | 125 |
| Сливи | 6 070 | 7 373 | 7 044 |
| Череши | 788 | 1 644 | 1 275 |
| Вишни | 1 164 | 1 176 | 1 331 |
| Круши | 75 | 107 | 106 |
| Кайсии | 64 | 198 | 219 |
| Ягоди | 1 211 | 1 105 | 1 125 |
| Малини | 5 714 | 5 589 | 5 280 |
| Лавандула | 322 | 1 536 | 1 662 |

**3.1 Получени добиви през 2021 година, в т.ч сравнителни данни спрямо 2019 г. и 2020 г. за основните култури отглеждани на територията на област Търговище**

|  |  |  |  |
| --- | --- | --- | --- |
| **Основни зърнени култури** | **Среден добив 2019г. кг/дка**  | **Среден добив 2020г. кг/дка** | **Среден добив 2021г. кг/дка** |
| Пшеница | 524 | 407 | 588 |
| Ечемик | 520 | 423 | 568 |
| Царевица | 564 | 390 | 534 |
| Маслодаен слънчоглед | 220 | 195 | 234 |
| Маслод.рапица | 242 | 187 | 282 |

|  |  |  |  |  |  |  |
| --- | --- | --- | --- | --- | --- | --- |
| **Зеленчуци** | **Засадени площи реколта 2019** **/ дка/** | **Среден добив****кг/дка** | **Засадени площи реколта 2020** **/ дка/** | **Среден добив****кг/дка** | **Засадени площи реколта 2021** **/ дка/** | **Среден добив****кг/дка** |
| Домати | 519 | 1449 | 81 | 857 | 77 | 464 |
| Картофи | 190 | 1469 | 245 | 1283 | 389 | 1448 |
| Пипер | 505 | 1219 | 81 | 1161 | 77 | 804 |
| Дини | 180 | 1560 | 175 | 1200 | 124 | 1450 |
| Фасул | 80 | 120 | 93 | 134 | 80 | 160 |
| Леща | 188 | 153 | 162 | 113 | 38 | 118 |

При основните зеленчукови култури се отчита спад в дела на обработваемата площ за сравняваният три годишен период 2019-2020-2021. Тенденцията към намаляване на площите с отглеждани зеленчуци в областта важи за почти всички видове култури от групата.

**ЗЪРНЕНО ЖИТНИ КУЛТУРИ**

**ЕСЕННИ КУЛТУРИ**

ПШЕНИЦА

 За Търговищка област от засетите за стопанската година 2020/2021 **– 358 030** **дка** с **пшеница** са реколтирани **358 030 дка**. Няма пропаднали площи. Производството възлиза на **210 639** **тона**, при отчетен среден добив  **588 кг/дка**.

Динамиката на площите заети с пшеница като основна зърнено-житна култура за региона за периода 2019-2020-2021 година може да се проследи от следната графика:

ЕЧЕМИК

На територията на областта за стопанската 2020/2021 година бяха засети **53 140**дка с **ечемик**. Производството на зърно от ечемик възлиза на **30 193** тона, при среден добив **568 кг/дка**.

МАСЛОДАЙНА РАПИЦА

**Маслодайната рапица** за текущата стопанска 2020/2021 годинае с площ от **36 560** **дка**. Реколтирани са всичките площи. Производството възлиза на **10 341** тона, при отчетен среден добив **282 кг/дка.**

От графичното изображение ясно се вижда тенденцията към намаляване на площите заети с тази маслодайна култура.

Основен проблем за района е липсата на влага за успешното поникване през есента и презимуване на културата заради студените и безснежни зими през последните години на територията на област Търговище.

**ПРОЛЕТНИ КУЛТУРИ**

Основни пролетни култури за областта са маслодаен слънчоглед и царевица за зърно. Засетите площи и полученият среден добив от тях са както следва:

**МАСЛОДАЕН СЛЪНЧОГЛЕД**

За областта за реколта 2021 г. беше засят върху **248 150 дка**. До края на отчетният период са реколтирани всичките **248 150** **дка**. Получената продукция възлиза на **58 221** **тона**, при среден добив **234 кг/дка.**

**ЦАРЕВИЦА ЗА ЗЪРНО**

За 2021 г. са засети **174 590 дка** с царевица за зърно. Произведеното количество зърно възлиза на **93 326** тона, при среден добив **534 кг/дка.**

**ТРАЙНИ НАСАЖДЕНИЯ:**

**Сливи**

**\* 2019 г. – 6070 дка**; среден добив – **498 кг/дка**

**\* 2020 г. – 6130 дка**; среден добив – **572 кг/дка**

**\* 2021 г. – 6135** **дка**; среден добив – **599 кг/дка**

От графиката се вижда, че плододаващите сливови насаждения постепенно се увеличават. Младите насаждения постепенно влизат в плододаване, като с това се увеличава и получената продукция. През текущата година, общото количество продукция е **3680** тона, а средният добив е **599 кг/дка**. Разликата в добивите през предходните години се дължи на сортовите особености, възрастовата структура на насажденията и на алтернативното плододаване.

**Вишни**

**\* 2019 г. – 1164 дка;** среден добив **– 182 кг/дка**

**\* 2020 г. – 1084 дка;** среден добив **– 282 кг/дка**

**\* 2021 г. – 1331 дка;** среден добив **– 320 кг/дка**

**Ягоди**

**\* 2019 г. – 1211 дка;** среден добив **– 524 кг/дка**

 **\* 2020 г. – 678 дка;** среден добив **– 330 кг/дка**

 **\* 2021 г. – 1125 дка;** среден добив **– 519 кг/дка**

**Малини**

**\* 2019 г. – 5714 дка;** среден добив **– 292 кг/дка**

**\* 2020 г. – 5644 дка;** среден добив **– 271 кг/дка**

**\* 2021 г. – 5342 дка;** среден добив **– 405 кг/дка**

Площите на плододаващите насаждения в областта са относително постоянни през последните години. Всички те се реколтират ежегодно и за насажденията се полагат необходимите грижи.

Средните добиви от вишни, ягоди и малини за реколта 2021 са по-високи в сравнение с реколта 2020.

**ЛОЗОВИ НАСАЖДЕНИЯ**

**Лозя /винени/**

**\* 2019 г. – 7217 дка;** среден добив **– 699 кг/дка**

**\* 2020 г. – 7217 дка;** среден добив **– 764 кг/дка**

 **\* 2021 г. – 7217 дка;** среден добив **– 844кг/дка**

**Лозя /десертни/**

**\* 2019 г. – 269 дка;** среден добив **– 620 кг/дка**

**\* 2020 г. – 269 дка;** среден добив **– 580 кг/дка**

**\* 2021 г. – 269 дка;** среден добив **– 640кг/дка**

Делът на площите заети с лозя е голям и секторът търпи развитие. В асортиментната структура на винените лозя преобладава дела на благородните и реномирани сортове (Шардоне, Траминер, Каберне Совиньон). Наблюдава се забелязва засилен интерес към интродуцирането на нови висококачествени и реномирани сортове като Сира и Каберне Фран.

Със всяка изминала година агротехниката се усъвършенства, като стремежа на земеделските стопани е да се извлича максимума от лозовите масиви.

**ЗЕЛЕНЧУКОПРОИЗВОДСТВО**

Основни култури са домати, пипер, картоф, които виреят най- добре върху черноземни почви, смолници и алувиални и изискват висока температура и напояване. В Общините Попово и Опака се отглеждат около 45% от зеленчуците в областта, в Община Омургаг – 25%, а в Община Търговище останалите 30%.

При основните зеленчукови култури се отчита спад в дела на обработваемата площ за сравняваният три годишен период 2019-2020-2021. Тенденцията към намаляване на площите с отглеждани зеленчуци в областта важи за почти всички видове култури от групата.

 **4.ОБСЛЕДВАНЕ ЗА СЪСТОЯНИЕТО НА ОСНОВНИТЕ ЗЕМЕДЕЛСКИ КУЛТУРИ**

**4.1. ОБЛАСТНА ЕКСПЕРТНА КОМИСИЯ ПО ЗЪРНОПРОИЗВОДСТВО**

В изпълнение на Заповед № РД-09-78/08.02.2018 гна Министъра на земеделието, по предварително установен график бяха извършвани периодични обследвания на площите заети с основните есенни и пролетни култури. Обследванията се извършваха по общини от специално сформирани Експертни комисии със Заповед на Директора на ОДЗ № РД-04-176/06.07.2021 г, като резултатите се докладваха в края на периода. След обсъждане на данните и анализ на работни съвещания на ОЕКЗ резултатите бяха своевременно докладвани в МЗм.

**І етап** – 10 % обследване в периода 15 до 19 март

**ІІ етап** – 10 % обследване в периода 19 до 23 април

**ІІІ етап** - 100 % обследване в периода 17 до 21 май

**ІV етап** – 10 % обследване, 7-10 дни преди жътва до 22 юни

**4.2. ОБСЛЕДВАНЕ НА ЩЕТИТЕ /ОТ НАВОДНЕНИЯ, ГРАДУШКИ И ДР. ПРИРОДНИ БЕДСТВИЯ/ ПО ОСНОВНИТЕ ЗЕМЕДЕЛСКИ КУЛТУРИ:**

Експертни комисии към всяка ОСЗ са сформирани със Заповед № РД-04-176/06.07.2021 г г., на Директора на ОДЗ. За територията на областта няма издадени констативни протокола за пропаднали на 100% площи в резултат на неблагоприятни климатични събития

Издадени са 11 бр. обикновени протоколи, за щети нанесени от неблагоприятните климатични условия през текущата година основно от наводнения и проливни дъждове при зърнени култури и трайни насаждения

**5. АНАЛИЗ, ИЗВОДИ И ПРОГНОЗА ЗА СТРУКТУРАТА, ОЧАКВАНИТЕ ДОБИВИ И РАЗВИТИЕТО НА РАСТЕНИЕВЪДСТВОТО**

До края на отчетния период на територията на областта са засети **358 030 дка - пшеница, 53 140 дка - ечемик, 2095 дка - ръж, 6222 дка - тритикале и 36560 дка. - маслодайна рапица.**

**ІІ. Животновъдство**

1. **СЪСТОЯНИЕ НА ЖИВОТНОВЪДСТВОТО В ОБЛАСТ ТЪРГОВИЩЕ ПРЕЗ 2021г.**

 През 2021 г. в Търговищка област, към месец декември се отглеждат следните видове селскостопански животни:

 Таблица №1

|  |  |
| --- | --- |
| **Вид животни** | **Брой** |
| Говеда | 14707 |
| Биволи | 668 |
| Овце | 51396 |
| Кози | 7186 |
| Свине | 10900 |
| Птици общо | 1357456 |
| Пчелни семейства | 45730 |

Диаграма №1

Броят на животните по видове за 2019г., 2020 и 2021г. е представен на посочената таблична справка:

Таблица №2

|  |  |  |  |  |  |  |  |
| --- | --- | --- | --- | --- | --- | --- | --- |
| година | говеда | биволи | овце | кози | птици-общо | свине | пчелни семейства |
| **2019** | 13722 | 663 | 55182 | 7703 | 796451 | 12415 | 47298 |
| **2020** | 12702 | 634 | 52478 | 6951 | 716900 | 6296 | 43802 |
| **2021** | 14707 | 668 | 51396 | 7186 | 1357456 | 10900 | 45730 |

 **1.1 ГОВЕДОВЪДСТВО И БИВОЛОВЪДСТВО**

 Видно от таблица № 2, в Търговищка област през 2021г., броят на говедата е нараснал с 15,8 % спрямо 2020г., като достига до 14707 броя.

В областта броя на биволите през изтеклата година бележи ръст 5,4 % като спрямо техния брой през 2020г., към настоящия момент е 668 броя.

Наличието на добри климатични и географски условия за отглеждане на биволите на територията на Търговищка област, традициите създадени, както и високия размер на плащането за едно допустимо животно са причините за увеличения им брой.

 **1.2 ОВЦЕВЪДСТВО И КОЗЕВЪДСТВО**

Данните от таблица № 2 показват, че през 2021 г. общият брой на овцете в Търговищки регион бележи спад с 2 % спрямо края на предходната година /52478/, като достига до 51396 броя.

Таблица № 2 показва, че към декември месец 2021 г. общият брой на козите в региона плавно се увеличава спрямо края на предходната година/ 6951/, до 7186 броя, но не може да достигне нивото на предходните 2019, 2018 години.

 **1.3 ПТИЦЕВЪДСТВО**

Започналата от 2019 г. насам тенденция на нарастване на броя на птиците в страната се запазва и през 2021 г. и на територията на област Търговище, като общият брой птици бележи покачване спрямо предходните две години. Увеличението е 89 % на годишна база, достигайки 1357.456 х.бр.

Считаме, че това увеличение се дължи на прилагането на стартиралата схема на държавна помощ за реализиране на доброволно поети ангажименти за хуманно отношение към птиците (както за угояване, така и за яйценосно направление) за период от пет години. През 2021г. продължава прилагането на схемата, като подпомагане получават както големи, високо-модернизирани птицевъдни обекти, така и по-малки ферми, осигуряващи производство на яйца.

 **1.4 ПЧЕЛАРСТВО**

Търговищка област е една от областите със сравнително голям брой пчелни семейства. Налице е положителна тенденция на увеличаване на пчелните семейства и регистрирани пчелини. Пчелните семейства през 2021 година са 45946 броя. Пчеларството на територията на региона представлява не само алтернативна заетост за населението на слаборазвитите селски райони, осигуряваща допълнителни доходи, а бизнес, който се развива усилено и е значително печеливш. Сектор пчеларството в региона е във възход, който се дължи на усвоените средства от двете поредни Национални програми по пчеларство, на подпомагането и усвояване на средства по „Де минимис“ 2021г.

За развитието му спомага и възможността пчеларите чрез кредитиране със средства от ДФЗ да реализират проектите си по пчеларската програма.

На територията на област Търговище има регистрирани единадесет пчелина по чл. 8 от Закона за пчеларството – осем за производство на пчелни майки и три за производство на рояци.

Това е сектора от биологичното производсто в областта, които е най-силно представен с 33995 бр. биологични пчелни семейства.

 **1.5 СВИНЕВЪДСТВО**

В предвид усложнена обстановка, по отношение на заболяването Африканска чума по свинете, и наложените превантивни мерки за борба се набюдава силно намаление на отлежданите свине в област Търговище За много кратък период през 2019 г. заболяването нанесе тежки щети и на промишленото свиневъдство в България.

 Промишлените свиневъдни ферми на територията на Търговищка област през 2021 г. са 2 броя, които основно определят нивото на свиневъдството в региона: Свинекомплекс в село Алваново„Енола фарм“ ЕООД с 658 броя свине майки; и свинекомплекс „Агро сим селект“ с 30 броя свине майки.

При свинете, в това число и свинете – майки, продължава да се наблюдава спад спрямо предходните години, въпреки увеличението през 2021 година с 4604 броя свине общо.

Най-важния фактор,донякъде допринасящ за развитие на сектора, е стартиралата в края на 2012 г. схема на държавна помощ за реализиране на доброволно поети петгодишни ангажименти за хуманно отношение към свинете, която продължава да се прилага и през 2021г. Субсидиите се предоставят годишно и покриват допълнителните разходи или пропуснатите доходи, свързани с тези ангажименти. На територията на Търговищки регион всички свинеферми, които могат да кандидатстват по схемата за държавна помощ, ежегодно усвояват средства по нея.

1. **ИЗВОДИ И ПРОГНОЗА ЗА РАЗВИТИЕТО НА ЖИВОТНОВЪДСТВОТО В ТЪРГОВИЩКА ОБЛАСТ**

 През 2021 година средния брой на животните в стопанствата, отглеждащи говеда и биволи, нараства, Средният брой на овцете в стопанствата също нараства, както и овцете майки. Наблюдава се спад при броя на млечните крави за сметка на увеличаващите се крави от месодайното направление.

Започналата от 2019 г. насам тенденция на нарастване на броя на птиците се запазва и през 2021 година.

Към пчеларството се наблюдава засилен интерес. Увеличават се както средният брой пчелни семейства в едно стопанство, така и броя на пчелините.

Секторът на биологичното животновъдство на територията на областта остава по-слабо развит, макар през последните години да се наблюдава тенденция на увеличение на отглежданите по биологичен начин животни- основно пчели.

Слабият вътрешен пазар, минималната разлика в изкупните цени между органично и конвенционално, както и зле конструираната публична подкрепа водят до заключението, че близо 2/3 от сегмента развива субсидиевъдство, а не реално производство.

1. **ИНФОРМАЦИОННО - РАЗЯСНИТЕЛНА ДЕЙНОСТ**

В условия на Ковид пандемията през годината, информационно-разяснителната кампания включваше:

- изискванията за подаване на заявления за подпомагане през 2021 г**.**

**-**регистрацията на правните основания за ползване на земеделските земи, както и ползването напасища, мери и ливади от общинския и държавен поземлен фонд.

-предоставяне на информация относно откриване на процедура по провеждането на първа тръжна сесия с тайно наддаване за отдаване под наем на свободни пасища, мери и ливади от ДПФ в област Търговище за стопанската 2021/2022 година за срок от една стопанска година при условия и ред, определени в чл. 47 ж и следващите ППЗСПЗЗ

На сайта на ОД Земеделие Търговище се поместват регулярно подаваните актуализирани информации относно възможностите, които те предоставят за подпомагане. Поместват се или се актуализират и всички други специализирани информации с цел да бъдат информирани коректно, надеждно и навременно потребителите на официалния сайт на дирекцията.

 **3.1 СРЕЩИ И ЗАСЕДАНИЯ НА ОЕКЖ**

Усложнената епизоотична обстановка по отношение на заболяването Африканската чума по свинете (АЧС), налага предприемането на координирани спешни действия, които засягат компетенциите на няколко организации и структурите им. Втази връзка, ОЕКЖ към областна администрация съвместно с ОДБХ и ОД“Земеделие“ -Търговище проведат многократно извънредни заседания. На тях бяха набелязани мерки включващи, срещи със собственици на свиневъдни стопанства на територията на цялата област.

Вниманието на животновъдите бе съсредоточено върху профилактичните, ограничителните и извънредни мерки за предпазване от разпространението на заболяването на територията на страната, върху етиологията, клиничната картина, контрола на болестта „АЧФ“.

**3.2 РАБОТНИ СРЕЩИ С ЖИВОТНОВЪДИ**

Основната насоченост е информацията за водените политики да достигне до максимално голям брой заинтересовани страни по всички възможни информационни канали. Утвърдена форма е директният контакт – чрез информационни срещи със земеделски производители, техни организации, жители на малки населени места и медии.

На официалния сайт на ОД Земеделие „Търговище“ регулярно се публикува актуализирана информация относно възможностите, които се предоставят за подпомагане. Помества се и се актуализира и специализирана информация, чиято цел е потребителите на сайта на дирекцията да бъдат осведомявани коректно, надеждно и навременно за прилагане на общата селскостопанска политика

През 2021 г., предвид извънредната епидемиологична обстановка в страната, ОД „Земеделие“ Търговище не е провеждала областни консултативни съвети с браншовите организации. Дистанционно се поддържа диалог с ръководствата на браншовите организации. Проведена е една областна информационна среща, свързана с кампания по приемане на заявления по схеми и мерки за директни плащания.

**РАЗДЕЛ: ДЕЙНОСТИ НА ДИРЕКЦИЯ «АДМИНИСТРАТИВНО-ПРАВНА, ФИНАНСОВО-СТОПАНСКА ДЕЙНОСТ И ЧОВЕШКИ РЕСУРСИ»**

**І. СТРУКТУРА И ЧИСЛЕНОСТ НА ПЕРСОНАЛА**

Областните дирекции "Земеделие" са специализирани териториални администрации към министъра на земеделието и са второстепенни разпоредители с бюджетни кредити към МЗм. Структурата и числеността на отделните административни звена се определят с длъжностното разписание при спазване на разпоредбите на Закона за администрацията, Закона за държавния служител и подзаконовите актове по прилагането им.

Според характера на дейността, която извършват, административните звена в ОД "Земеделие" Търговище са обособени в обща и специализирана администрация.

Общата администрация подпомага осъществяването на правомощията на директора, създава условия за осъществяване на дейността на специализираната администрация и извършва техническите дейности по административното обслужване. Общата администрация в ОД “Земеделие“ Търговище е организирана в дирекция "Административно-правна, финансово-стопанска дейност и човешки ресурси".

Специализираната администрация е организирана в Главна дирекция "Аграрно развитие", като в състава и се включват общинските служби по земеделие на територията на областта като нейни териториални звена.

 В състава на ОД „Земеделие“ Търговище, към ГД „АР“ са включени 4 Общински служби по земеделие, а именно:

1. Общинска служба по земеделие Антоново
2. Общинска служба по земеделие Омуртаг
3. Общинска служба по земеделие Попово
4. Общинска служба по земеделие Търговище

С Устройствен правилник на Областните дирекции „Земеделие” са утвърдени 44 щатни бройки, в т. ч. и Общинските служби по земеделие.

**II. ИЗПЪЛНЕНИЕ НА БЮДЖЕТА ЗА 2021 г.**

 Изпълнението на бюджета на ОД „Земеделие“ Търговище се извършва при спазване на принципите за всеобхватност, отчетност, отговорност, адекватност, законосъобразност, икономичност, ефективност, прозрачност и устойчивост.

 Финансово-счетоводната дейност се осъществява в съответствие с изискванията на Закона за счетоводството и Закона за публичните финанси при спазване на основните счетоводни принципи.

 Стопанските операции се отразяват в три обособени отчетни групи: „Бюджет“, „Други сметки и дейности“ и „Сметки за средства от европейски съюз“. Счетоводната отчетност се води в съответствие с Единната бюджетна класификация, Сметкоплана на бюджетните организации и индивидуалния сметкоплан на дирекцията.

 Дълготрайните активи се отчитат по цена на придобиване, включваща покупната цена и разходите за привеждане на актива в експлоатация. За дълготрайни активи се отчитат и признават активи, когато стойността им в момента на придобиването е по голяма от 1000 лв без ДДС за всички ДМА, с изключение на компютрите, чийто стойностен праг е 500 лв без ДДС. Начисляването на амортизации на нефинансовите дълготрайни активи и отчитането на амортизационните суми се извършва ежемесечно.

 ОД „Земеделие“ Търговище изпълнява утвърдените от Министъра на земеделието политики и програми, придържайки се строго към основните параметри на бюджета.

**ПРИХОДНА ЧАСТ**

Отчетът за касовото изпълнение на бюджета на ОД„Земеделие“ Търговище отразява всички приходи, получени от:

* Отдаване под наем и аренда на земеделски земи от ДПФ – тук влизат постъпления във връзка със сключени договори за отдаване под аренда на земи от ДПФ на основание чл. 47, ал.1 от ППЗСПЗЗ и сключени едногодишни договори по чл. 37в, ал.10 от ЗСПЗЗ;
* Държавни такси, събирани от Общинските служби по земеделие съгласно Тарифата за таксите, събирани от органите по поземлена собственост за извършени административни услуги на гражданите - издаване и заверка на скици, трасиране и заснемане на имоти, промяна характеристики на имоти и др.;
* Приходи от регистрация и контрол на земеделската и горската техника, съгласно Тарифа за таксите, събирани по ЗРКЗГТ – годишни и сезонни технически прегледи на техника, идентификация при първоначална регистрация и промяна в регистрацията, пускане в употреба или бракуване на техника, издаване и подмяна на свидетелства за регистрация на техника и др.

 За периода от 01.01.2021 г. до 31.12.2021 г. в ОД „Земеделие” Търговище са **реализирани приходи в размер на 3 571 277 лв**., в т.ч.:

|  |  |  |
| --- | --- | --- |
| ***под §§*** | ***Наименование***  | ***Сума - лв*** |
| *24-06* | *„Приходи от наем на земя“* | *3 544 722* |
| *25-01* | *„Такси за административни и други услуги и дейности“* | *63 385* |
| *28-02* | *„Глоби, санкции, неустойки, наказателни лихви, обезщетения и начети“* | *38 815* |
| *37-02* | *Внесен данък върху приходите от стопанска дейност на бюджетните предприятия, съгласно чл. 248 от ЗКПО* | *-75 645* |

 Изпълнението на плана за приходите към 31.12.2021 г. е в размер на 107 % спрямо уточнения план за 2021 г.

**РАЗХОДНА ЧАСТ**

 За периода 01.01.2021 г.- 31.12.2021 г. в ОД„Земеделие”- Търговище **са отчетени** **разходи в размер на 1 076 378 лв**., в т.ч.:

|  |  |  |
| --- | --- | --- |
| ***§*** | ***Наименование***  | ***Сума - лв*** |
| *01-00; 02-00; 05-00* | *„Заплати, възнаграждения и социално осигурителни вноски“* | *923735* |
|  *10-00* | *„Издръжка“* | *135111* |
| *19-00* | *„Платени данъци, такси и административни санкции“* | *11212* |
| *52-00* | *„Придобиване на материални дълготрайни активи“* | *6320* |

* Персонал - тук са включени всички разходи за заплати и възнаграждения на персонала, нает по трудови и служебни правоотношения, други възнаграждения и плащания/обезщетения с характер на възнаграждения, както и възнаграждения на нещатен персонал/ и задължителни осигурителни вноски от работодателя.
* Издръжка - тук са включени всички разходи за текуща издръжка на дирекцията – материали, вода, горива, ел.енергия, външни услуги, текущ ремонт, командировки, застраховки и други.
* Платени данъци, такси и административни санкции - тук са включени всички държавни и общински данъци и такси, свързани с автомобилния парк и сградния фонд на дирекцията.

 Вижда се, че извършените към 31.12.2021 г. разходи са в рамките на утвърдения бюджет, което се дължи на добрата организация на бюджетния процес и засилената финансова дисциплина.

 Спазени са изискванията на чл.102 от Закона за публичните финанси за поемане на максимален размер на ангажименти за разходи и натрупване на максимален размер на нови задължения за разходи в рамките на утвърдените от Министъра на земеделието показатели.

**ЧУЖДИ СРЕДСТВА, ПОСТЪПВАЩИ ПО СМЕТКА**

**НА ОД „ЗЕМЕДЕЛИЕ“ ТЪРГОВИЩЕ,**

**ПРЕДСТАВЛЯВАЩИ СРЕДНО ГОДИШНО РЕНТНО ПЛАЩАНЕ**

 С промените в Закона за собствеността и ползването на земеделски земи – чл. 37в, ал. 7 по сметката за чужди средства на ОД „Земеделие“ Търговище постъпват суми от ползватели на земеделски земи, представляващи годишно средно рентно плащане за имоти, попадащи в масивите за ползване на основание издадени заповеди на директора по реда на чл. 37в, ал. 4 и чл. 37ж от ЗСПЗЗ, т. нар. „бели петна“. Сумите са депозитни и се изплащат от ОД „Земеделие“ Търговище на правоимащите лица (собственик, съсобственик, наследник на земеделски земи) в 10 годишен срок.

*Постъпили средства по сметката за чужди средства*

*от ползватели на земеделски земи и изплатени на правоимащите лица*

|  |  |  |  |  |
| --- | --- | --- | --- | --- |
| **стопанска година** | **дължими суми от ползватели на земеделски земи - лв**  | **платени суми от** **ползватели** **на земеделски земи - лв**  | **изплатени суми на правоимащите лица - лв** | **налична сума по сметка за чужди средства - лв** |
|
|
| 2015/2016 | 1 463 558.91 | 1 462 725.38 | 628 555.76 | 834 169.62 |
| 2016/2017 | 1 259 915.81 | 1 253 014.39 | 425 788.03 | 827 226.36 |
| 2017/2018 | 1 190 296.63 | 1 190 296.63 | 354 445.00 | 835 851.63 |
| 2018/2019 | 1 227 634.06 | 1 223 482.80 | 342 540.45 | 880 942.35 |
| 2019/2020 | 1 177 788.41 | 1 161 235.86 | 246 839.57 | 914 396.29 |
| 2020/2021 | 1 051 206.10 | 1 041 468.51 | 142 996.85 | 898 471.66 |
| **Общо:** | **7 370 399.92** | **7 332 223.57** | **2 141 165.66** | **5 191 057.91** |

 През отчетния период са разгледани и обработени преписки по реда на чл. 37в, ал. 7 – 1930 бр. Обработката на документацията по преписките се осъществява от служители в дирекцията и в Общински служби по земеделие чрез програмен продукт. Сумите се изплащат поетапно, в пълен размер за съответната година и се превеждат на правоимащия, подал заявление в съответната Общинска служба по земеделие. Частични плащания на полагащи се дялове не се извършва.

**ІІ. АДМИНИСТРАТИВНО - ПРАВНА ДЕЙНОСТ НА ОД ”ЗЕМЕДЕЛИЕ” ТЪРГОВИЩЕ**

През 2021 г. е осъществявано процесуално представителство на Областна дирекция „Земеделие” Търговище и Министерството на земеделието по 12 дела, в това число са образувани 6 бр. граждански дела, 1 бр. административно – наказателно дело и 1 бр. административно дело. Образувани са и 3 бр. изпълнителни дела, като са извършвани справки и са посочвани изпълнителни способи по 15. бр. изпълнителни дела.

През периода е осъществявано представителството по образувани в предходен етап дела.

 През 2021 година са извършени проверки и е отговорено на приблизително 11 бр. сигнали и жалби, постъпили от организации, физически и юридически лица, както и такива препратени по компетентност от МЗм. Във връзка с дейността на ОД ”Земеделие” и общинските служби по земеделие е работено по множество административни преписки по заявления на граждани, по искания на други административни органи и Министерство на земеделието.

Взето е участие в работата на комисии по чл. 33, ал. 6 от ЗСПЗЗ, като в тази връзка през годината са издадени общо 5 бр. решения за възстановено право на собственост върху земеделска земя или обезщетение с поименни компенсационни бонове.

През календарната 2021 година е работено приблизително по около 1285 бр. заявления по реда на чл. 37в, ал. 7 от ЗСПЗЗ.

Издадени са 2 бр. наказателни постановления, с които е наложена глоба или имуществена санкция на физически и юридически лица, извършили нарушения, предвидени в ЗРКЗТ.

 По реда на Закона за достъп до обществена информация за периода е образувана 1 процедура за предоставяне достъп до обществена информация от Областна дирекция „Земеделие” Търговище, която е приключена при спазване на законовите изисквания.

Юристите на ОД «Земеделие» Търговище вземат участие в различни тръжни процедури, както и в производствата по чл. 37в от ЗСПЗЗ.

 На място в общинските служби по земеделие и в ОД „Земеделие” Търговище, заедно със служителите се обсъждат спорни проблеми и въпроси относно приложението на законите, изпълнението на влезли в сила съдебни решения и възникнали административно – правни проблеми.

За целта се извършват периодични и инцидентни посещения в Общинските служби по земеделие и се провеждат срещи в ОД „Земеделие” Търговище.

През отчетния период са извършвани устни консултации, справки и са изразени становища към граждани и общинските служби по земеделие.

Изразени са и около 40 бр. становища по реда на чл. 53б, ал. 4 от ЗКИР.

**ІІІ. ДЕЙНОСТИ НА ОД „ЗЕМЕДЕЛИЕ” ТЪРГОВИЩЕ**

 **1. Регистър на земеделските стопани на територията на областта съгласно изискванията на Наредба №3 от 29.01.1999 г.**

Областните дирекции "Земеделие" водят регистър на земеделските стопани на територията на областта съгласно изискванията на Наредба №3 от 29.01.1999 г., с която се определят условията и редът за регистриране на земеделските стопани съгласно чл. 7, ал. 1 от Закона за подпомагане на земеделските стопани.

Данните, предоставени от земеделските стопани, се съхраняват на хартиен носител в продължение на 3 години, съгласно нормативните изисквания. Същите се въвеждат редовно в електронния регистър, разработен от МЗХГ. Води се входящ дневник, в който се записва датата на регистрация или пререгистрация на физическото или юридическо лице.

В случай на постъпили запитвания от страна на НАП, НОИ, Районен/Окръжен съд, частни/държавни съдебни изпълнители и други задължително се изисква писмено запитване от тяхна страна и съответно разрешение от страна на директора на ОД „Земеделие“-Търговище, който е упълномощено лице от министъра на земеделието за изпълнение на чл. 18, ал. 5 от Наредба № 3.

През 2020/2021 година общият брой земеделски стопани, регистрирани в регистъра по Наредба № 3/1999 г.на територията на област Търговище е 1836 бр.

|  |
| --- |
| **Брой регистрирани земеделски стопани** |
| ОСЗ | 2018г/2019г | 2019г/2020г | 2020г/2021г |
| Антоново | 128 | 124 | 114 |
| Омуртаг | 579 | 534 | 505 |
| Попово | 423 | 401 | 399 |
| Опака | 111 | 99 | 89 |
| Търговище | 793 | 756 | 729 |
| Общо | 2034 | 1914 | 1836 |

 Данните на регистрираните земеделски стопани, извършили регистрации, пререгистрации и актуализации в общинските служби по земеделие към Областна дирекция по земеделие Търговище, видно от таблицата показват отчетен спад в почти всички общини на територията на областта.Това се дължи на преустановяване на дейност на земеделски стопани по проекти по подмярка 6.1. - Стартова помощ за млади земеделски производители, на отпадане на регистрирани земеделски стопани, които извършват регистрация поради необходимостта за самоосигуряване с цел право на парично обезщетение за бременност и раждане, на земеделски стопани, преустановили земеделка дейност поради преклонна възраст, на преустановена дейност на животновъди с малко на брой дребни преживни животни, поради отпадане на схемата за обвързано подпомагане на овце майки и или кози майки в планинските райони 10-49бр. в както и поради пропуснати срокове за пререгистрация.

**2.** **ПРИЕМАНЕ И ОБРАБОТВАНЕ НА ЗАЯВЛЕНИЯТА ЗА ПОДПОМАГАНЕ ПО СЕПП 2021Г.**

Обработените в Общинските служби по земеделие заявления за Кампания Директни плащания 2021 са общо **1 855 бр**. Една част от тези заявления са изпратени за приключване в други области - **25 бр**. Предадените в разплащателна агенция Търговище за момента заявления са **1 830 броя.** Опознатата от земеделските стопани площ за подпомагане по СЕПП е в размер на **105 125.06 хектара**.

Подробна информация по общини:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ОБЩИНА | Общ брой обработени заявления в ОСЗ | Брой обработени заявления за приключване в област Търговище.  | Брой обработени заявления за приключване в друга област.  | Общо регистрирана площ за 2021 година в областта /хектари/ | Общ брой регистрирани стопани за 2021 година | Брой ФЛ | Брой ЮЛ | Брой предадени заявления в ОРА Търговище |
| АНТОНОВО | 148 | 136 | 12 | 1 429.41 | 136 | 130 | 6 | 136 |
| ОМУРТАГ | 673 | 671 | 2 | 13 535.78 | 671 | 651 | 20 | 671 |
| ПОПОВ И ОПАКА | 429 | 420 | 9 | 39 610.000 | 420 | 337 | 83 | 420 |
| ТЪРГОВИЩЕ | 605 | 603 | 2 | 50 549.870 | 603 | 496 | 107 | 603 |
| **ОБЩО:** | **1855** | **1830** | **25** | **105 125.06** | **1830** | **1614** | **216** | **1830** |

Всички обработени заявления в ОСЗ се предават своевременно на Областна дирекция на ДФЗ - Разплащателна Агенция Търговище.

Предвид провеждането на кампанията от февруари месец до юни месец са извършени **11 броя официални предавания на правно основание**, към МЗм респективно към ИСАК.

Кампанията стартира с известно закъснение. Прехвърлянето на данните и изчистването на възникналите проблеми и грешки в предадените правни основания отнемат значително време до започване на приема на документи. Предвид и епидемичната обстановка в страната, във връзка COVID19 дейността на Общинските служби по земеделие бе затруднена. Необходимо бе създаването на максимална организация за спазване на всички изисквания за предотвратяване и ограничаване на разпространение на заразата. По голяма част от земеделските стопани се обслужваха дистанционно до момента на подписване на заявлението. Въпреки трудностите удължаване на сроковете не се наложи.

Окончателно кампанията приключи на 11 юни 2021 година, като всички земеделски стопани изявили желание да кандидатстват бяха обслужени, съобразно посочените срокове.

**3. ИЗВЪРШВАНЕ НА ТЕРЕННИ ПРОВЕРКИ ЗА АКТУАЛИЗАЦИЯ НА ДОПУСТИМИЯ ЗА ПОДПОМАГАНЕ СЛОЙ**

През 2021 година територията на област Търговище не попада в зона на самолетно заснимане и обновяване на цифровата орто-фото карта, използвана за опознаване на ползваните от земеделските стопани площи. Поради това, броя на проверяваните физически блокове беше висок – 823 броя. Съгласно заповед РД 09-761 от 27.07.2021 година на министъра на земеделието, в област Търговище бе създадена организация за стартиране на теренните проверки, съобразно поставените от МЗм срокове и изисквания.

Сформирани бяха 4 основни екипа и един, който се включи за кратък период от време.

Теренни проверки за областта стартираха на 12 август 2021 г. Общият брой проверени ФБ е 788 бр., като първоначално спуснатите за проверка бяха 823 ФБ. В последствие отпаднаха 35 броя, основно попадащи в трасето на газопровода „Южен поток“.

Определените за проверка блокове в по-голямата си част налагаха извършване на измервания, поради установени значителни различия по отношение на НТП и граници на физическите блокове или гранични разминавания на ПДП.

Всички блокове бяха коректно проверени, с цел да не се допуска злоупотреба със заявените средства, както и в обратния случай ощетяване на земеделски стопани, които са привели площите в състояние годно за подпомагане.

През периода на проверките не е предоставяна помощ на други области, нито като техника, нито като човешки ресурс.

За проверените блокове са изготвени общо 788 броя протоколи със съответните констатации. Протоколите са регистрирани и обработени от Център – София.

От проверените физически блокове - 125 броя са с заявени площи по схемите за обвързано подпомагане за плодове и зеленчуци. В повечето от тях се открива съвпадение на заявена и намерена на терен култура. Всички те отговарят на условията на чл.9 от Наредба № 2 от 26.03.2018г. за критериите за допустимост на земеделските площи за подпомагане по схеми и мерки за плащане на площ.

Процентно изразено 80 % от блоковете са потвърдени, като отговарящи на критериите за Обвързана подкрепа или общо 99 броя физически блокове от общо 125 бр. За 4 физически блока е отразено **„50% ДА“** тъй като част от площта или не е поддържана и липсват растения или насаждението върху тази площ е съвсем младо и не е в плододаване за реколтиране. Общо 22 броя са посочени като неподходящи за подпомагане по ОП поради различни причини, посочени в приложената таблица по-долу.

Откритите разминавания са описани и предоставени на МЗм с доклад РД-12-01-261 от 15.11.2021 год.

Създадената организация от Дирекция ИЗП предостави възможност за работата на терен значително по-рано. Това предполага теренните проверки да се извършат в срок и да приключат преди влошаване на климатичните условия. Това е от значение за области като нашата където землищата са значително много на брой – 185 броя, а са концентрирани само в 4 общини. Тава означава че, на мерач се разпределят между 100-200 физически блока за проверка, а понякога и повече и при възникване на непредвидени ситуации е трудно да се приключи в желаните срокове.

По отношение на техническата обезпеченост, разполагаме с достатъчен брой работещи GPS-и и лаптопи за нуждите на екипите от ОСЗ и ОДЗ.

На този етап не се срещат съществени затруднения с отразяване на констатациите.

Предвид липсата на нови снимки за територията на областта, теренни проверки за качествен контрол не са извършвани.

Дейността във връзка с извършените теренни проверки през 2021 година на територията на област Търговище е отчетена с официален доклад до Дирекция ИЗП в МЗм с изходящ номер № РД-108-1 от 18.01.2021 год.

**4. ПРОЦЕДУРА ПО ОБЯВЯВАНЕ И ОБЖАЛВАНЕ НА СЛОЙ „ПЛОЩИ ДОПУСТИМИ ЗА ПОДПОМАГАНЕ**

На 07 януари 2022 година изтече срока за подаване на възражения по проекта за обхвата на специализирания слой „Площи, допустими за подпомагане” за кампания 2021. За цялата територия на областта са постъпили общо 24 броя възражения за общо 179 броя парцели. Всички възражения са входирани в електронния регистър, сканирани и качени на ФТП сървъра на ИЗП – МЗм.

Експертите отговорни за извършване на теренните проверки и отразяването на резултатите от тях, вече са извършили проверка на отразените корекции в слоя на база подадените протоколи. Направените констатации и предложения от страна на служителите са коректно отразени в по-голямата си част, но се установиха някои разминавания между посоченото в протоколите и нанесените корекции в слой ПДП. Констатираните разминавания при отразяване на констатациите от протоколите са 17 на брой и са предоставени за допълнително отразяване.

 **5. ПРИЕМАНЕ И ОБРАБОТКА НА ДЕКЛАРАЦИИ ПО ЧЛ.69 И ЗАЯВЛЕНИЯ ПО ЧЛ.70 ОТ ППЗСПЗЗ ВЪВ ВРЪЗКА С ЧЛ.37Б ОТ ЗСПЗЗ И СКЛЮЧВАНЕ НА СПОРАЗУМЕНИЯ ПО ЧЛ.37В ОТ ЗСПЗЗ.**

Една от основните дейности на Общинските служби по земеделие е участие в комисии и администриране процеса по сключването на споразумения по чл.37в от ЗСПЗЗ за землищата на териториите на съответните общини. Процесът на сключване на споразумения изисква подготвителни действия, извършвани от Общинските служби по земеделие. Това е подготовката на изходните данни въз основа на които се сключват споразумения и се формират масиви на ползване. Тази дейност изисква време и наличие на човешки ресурс, с оглед кратките и интензивни срокове в рамките на които трябва да бъдат обработени всички представени от земеделските стопани заявления и декларации. Всички необходими изходни данни са изготвени и предоставени на комисиите и ползвателите в рамките на инструктивните срокове регламентирани от закона.

През 2021 год. в област Търговище са подадени общо **4 766 броя** декларации и заявления по реда на чл.37б от ЗСПЗЗ. От тях **1 485 броя** декларации по реда на чл.69 от ППЗСПЗЗ и **3 281 броя** заявления по реда на чл.70 от ППЗСПЗЗ.

Разпределението на декларациите по общини и видове е както следва:

|  |  |  |
| --- | --- | --- |
| Общинска служба по земеделие | **БРОЙКИ** | **ДЕКАРИ** |
| Брой на подадените декларации по чл. 69 за стопанската 2021/2022 г. | Брой на подадените заявленията по чл.70 за стопанската 2021/2022 г. | Площ на подадените декларации по чл. 69 за стопанската 2021/2022г. дка | Площ на подадените заявленията по чл.70 за стопанската 2021/2022г. дка |
| Антоново | 289 | 565 | 12 542.352 | 104 358.454 |
| Омуртаг | 478 | 994 | 21 318.193 | 157 671.664 |
| Попово | 323 | 849 | 61 223.546 | 422 906.195 |
| Търговище | 395 | 873 | 41 965.706 | 365 655.314 |
| **Общо**  | **1 485** | **3 281** | **137 049.797** | **1 050 591.627** |

Въз основа на подадените заявления, от общо 185 броя землища в областта са изготвени доброволни споразумения за 177 от тях и 8 землища са обработват в реални граници.

Общо изготвените споразумения/служебни разпределения са 178 броя. От тях 176 са доброволни споразумения и 1 служебно разпределение на масиви за ползване – обработваема земя, както и 1 брой доброволно споразумение за разпределения на масиви за ползване – трайни насаждения.

Площите разпределени в масиви за ползване за землищата в областта са в размер на **882 749.192 декара**. В процеса на споразуменията са взели участие **около 800 бр.** собственици и ползватели на земеделски земи в региона.

Пълна информация за изготвените споразумения по общини:

|  |  |  |  |  |  |  |
| --- | --- | --- | --- | --- | --- | --- |
| ***ОБЩИНА***  | ***Землища в общината*** | ***Брой издадени заповеди за ДС*** | ***Брой издадени заповеди за СР*** | ***Издадени заповеди общо*** | ***Землища без споразу-мения*** | ***Общо площ***  |
|
|
| ***ОЗ*** | ***ТН*** | ***ОЗ*** | ***ТН*** |
| ***брой*** | ***брой*** | ***брой*** | ***брой*** | ***брой*** | ***брой*** | ***брой*** | ***дка*** |
| Антоново | 52 | 49 | 0 | 0 | 0 | 49 | 3 | *65 154.014* |
| Омуртаг | 41 | 38 | 0 | 0 | 0 | 38 | 3 | 78 064.455 |
| Опака | 6 | 5 | 0 | 0 | 0 | 5 | 1 | 53 759.690 |
| Попово | 35 | 34 | 1 | 1 | 0 | 36 | 0 | 344 686.370 |
| Търговище  | 51 | 50 | 0 | 0 | 0 | 50 | 1 | 341 084.657 |
| **ОБЩО** | **185** | **176** | **1** | **1** | **0** | **178** | **8** |  **882 749.19** |

Относно имотите собственост на държавния и общинския поземлен фонд ползвани по реда на чл.37 в, ал.10 ЗСПЗЗ, попадащи в границите на масивите, съответно е подадена информация на Общините и на служителите в ОД „Земеделие”, за да бъдат сключени едногодишни договори за ползване, за стопанската 2021/2022 година по цена определено съгласно изискванията на чл.37в, ал.10 от ЗСПЗЗ за всяко землище.

Изготвени са 178 броя заповеди на директора на ОД „Земеделие” Търговище, за утвърждаване на доброволните споразуменията и служебни разпределения, съгласно чл.37в, ал.4 от ЗСПЗЗ. Всички те са обявени на сайта на ОД “Земеделие” и съответно са предоставени на Общинските администрации с цел изнасянето им и в сайтовете на Общините. Заповедите подлежат на обжалване в 14 дневен срок от обявяването й на публично място, като за такова приемаме обявяването й на сайта на ОД „Земеделие”, където заповедите се обявяват първоначално.

На Общинските администрации са предоставени регистри за ползваните и включени в масивите за разпределения имоти полски пътища – общинска собственост, както и имотите общинска собственост по реда на чл.37в, ал.10 за сключване на едногодишни договори за ползване.

Изпратени са искания до Общинските съвети за съгласие или отказ за включване на имотите полски пътища в масивите за разпределение за стопанската 2021/2022 година, като се очакват решенията им, за да се предприемат съответните действия.

 **6.ЕЛЕКТРОНЕН РЕГИСТЪР НА ЗЕМЕДЕЛСКИТЕ СТОПАНИ, ОТГЛЕЖДАЩИ ТЮТЮН - 2021 г.**

С попълването на регистъра се даде възможност за оценка на реалната ситуация в сектор “Тютюн“. Въпреки, че напоследък не се говори за алтернатива на тютюна у нас, а единствено  за производство на качествен тютюн, то този отрасъл е съвсем символично представен на територията на областта.Културата се отглежда основно в община Омуртаг, като се залага на сорт „Басми“. Броя на земеделски стопани, отглеждащи тази култура намалява, тъй като сектора не подлежи на европейско субсидиране.

|  |
| --- |
| **Справка за тютюнопроизводители по общини - за 2021г.** |
| Община | Брой тютюно-производители | Площ имоти/дка/ | Площ по договор/дка/ | Количество тютюн по договор/кг./ | Количество изкупен тютюн/кг/ |
|
|
| Омуртаг | 2 | 5.452 | 4 | 560 | Към момента няма данни за изкупения тютюн |

**7. СХЕМА ЗА ДЪРЖАВНА ПОМОЩ „ПОМОЩ ПОД ФОРМАТА НА ОТСТЪПКА ОТ СТОЙНОСТТА НА АКЦИЗА ВЪРХУ ГАЗЬОЛА, ИЗПОЛЗВАН В ПЪРВИЧНОТО СЕЛСКОСТОПАНСКО ПРОИЗВОДСТВО”.**

С цел подпомагане на земеделските стопани при производство на първични селскостопански продукти и на основание на чл.47в, ал.3 от Закона за подпомагане на земеделските производители и заповед РД 09-740/21.07.2021 г. на министъра на земеделието и храните, през от 1-ви до 24-ти септември 2021 г. се осъществи приема на заявления за държавна помощ по схемата: „Помощ под формата на отстъпка от стойността на акциза върху газьола, използван при първично селскостопанско производство

 Във връзка с тази кампания в Общинските служби по земеделие в област Търговище бяха приети общо **307 броя заявления** на кандидати за участие по схемата „Помощ под формата на отстъпка от стойността на акциза върху газьола, използван в първичното селскостопанско производство”. Общото количество литри в подадените заявления **е в размер на 6 998 244,812 литра**.

Разпределението по общини, относно броя на подадените заявления и заявеното количество литри е както следва:

|  |  |  |
| --- | --- | --- |
| ОБЩИНА | Подадени заявления за възстановяване н акциз / брой | Заявени количества за възстановяване на акциз / литри |
| Антоново | 5 | 16 751.650 |
| Омуртаг | 59 | 660 872.812 |
| Попово | 109 | 2 372 939.982 |
| Търговище | 134 | 3 947 680.368 |
| **Общо**  | **307** | **6 998 244.812** |

**8. кампания по приемане и обработване на заявления за предоставяне на временна мярка държавна помощ „помощ в подкрепа на ликвидността на земеделските стопани за преодоляване на негативното икономическо въздействие на COVID-19”**

 От 08.11.2021 година стартира приема на заявления за подпомагане по схемата „Помощ в подкрепа на ликвидността на земеделски стопани за преодоляване на негативното икономическо въздействие на COVID-19“. До 26 ноември 2021 г., стопаните имаха възможност да подадат своите заявления за подпомагане. Утвърденият общ финансов ресурс от Управителния съвет на ДФ „Земеделие“ бе в размер на до 72 млн. лв.

  Приемът на заявленията се извършва в общинските служби по земеделие с цел да се избегне струпването на хора заради усложнената епидемична обстановка в страната.

 Право на подпомагане имат земеделски стопани, отглеждащи едри и дребни преживни животни, пчелни семейства и плодове и зеленчуци, които са регистрирани земеделски стопани по реда на Наредба № 3 от 1999 г.

    На подпомагане подлежат и животновъди с валидно подадено заявление по реда на Наредба №5 от 27.02.2009 г. за кампания 2021, отглеждащи едри и/или дребни преживни животни и с установени за подпомагане животни по схемите за обвързано подпомагане за животни и/или по Преходна национална помощ за овце-майки и/или кози-майки, обвързана с производството за Кампания 2020.

 Пчеларите, отглеждащи пчелни семейства през 2021 г., се подпомагат за брой пчелни семейства, на които е извършен есенен профилактичен преглед през 2021 г.

    В сектор плодове и зеленчуци, в т.ч. винени лозя на подпомагане подлежат земеделските стопани с валидно подадено заявление по реда на Наредба №5 от 27.02.2009 г. за Кампания 2021, отглеждащи плодове и/или зеленчуци от видовете: ябълки, круши, кайсии/зарзали, праскови/нектарини, череши/вишни, ягоди, малини, сливи, десертно грозде, винени лозя, домати полски, краставици полски, корнишони, патладжан, пипер полски, домати оранжерийни, пипер оранжериен, краставици оранжерийни, картофи, лук, чесън, моркови, зеле, дини и пъпеши.

Във връзка с тази кампания в Общинските служби по земеделие в област Търговище бяха приети общо **830 броя заявления** на кандидати за участие по схемата

**9. ПОДДЪРЖАНЕ НА АРХИВ НА ОСЗ И ПРЕДАВАНЕ НА АРХИВ КЪМ МЗМ**

През 2021 година са извършени 12 броя задължителни месечни предавания на архив от FERMA WIN, което се изпълнява съгласно дадените указания и поставени срокове от МЗм.

 **10. ПОДДЪРЖАНЕ И АКТУАЛИЗАЦИЯ НА ИНТЕРНЕТ СТРАНИЦАТА НА ОДЗ**

 Всички подадени заявки, одобрени от директора на ОД „Земеделие”, за отразяване на материали и информация на интернет страницата на ОД „Земеделие” са своевременно и коректно отразени. През цялата година са качвани актуалните новини със задължителен характер. При възлагане са отразени и настъпилите кадрови и щатни промени в ОДЗ и ОСЗ. Публикувани са обяви за провеждани търгове и конкурси от страна на ОДЗ и съответно резултатите след тяхното приключване.

Публикациите се качват на база искане от страна на експерти от ОДЗ, след изрично разрешение от страна на директора на ОД „Земеделие”. Без заявка се качват единствено изискуема по закон и постановена с него информация.

**11. ВЗЕТИ УЧАСТИЯ В ОБУЧЕНИЯ И КОМИСИИ ПО ДЕЙНОСТТА.**

Предвид епидемичната обстановка в страна през 2021 година събиранията на земеделски стопани и обученията организирани в МЗм бяха значително редуцирани.

През месец февруари 2021 година, бе проведено онлайн обучение организирано от Дирекция „ПОК“ към МЗм, във връзка с предстоящата кампания по прием и обработка на заявленията за Директни плащания 2021.

През месец юли се проведе обучение в Созопол, област Бургас, организирано от отдел ИЗП към МЗм, във връзка с предстоящата кампания по извършване на теренни проверки за актуализиране на база данни за състоянието на физическите блокове с система СИЗП. Обучение за работа с GPS устройства. Новости в бъдещата ОСП.

 **12. ПОЗЕМЛЕНИ ОТНОШЕНИЯ**

 **12.1 СЪСТОЯНИЕ И УПРАВЛЕНИЕ НА ЗЕМИТЕ ОТ ДЪРЖАВНИЯ ПОЗЕМЛЕН ФОНД**

На територията на област Търговище общата площ на земите от държавния поземлен фонд – частна държавна собственост възлиза на 113 625,479 дка, 10 796 броя имоти, разпределени по начин на трайно ползване, както следва: ниви – 86 017 дка; пасища – 15 743 дка; ливади – 1 308 дка; трайни насаждения – 5 879 дка; други (гори и храсти в земеделска земя, храсти, друга селскостопанска територия) – 4 678 дка.

 Действащите договори за наем и аренда в ОД „Земеделие” Търговище, сключени по реда на чл.47м, ал.1 от Правилника за прилагане на закона за собствеността и ползване на земеделските земи са общо 404 броя за 72 620.897 дка на стойност 3 655 955.51 лева.

Приоритетна дейност през отчетния период е предоставянето на земи от държавния поземлен фонд под наем и аренда чрез провеждане на тръжни процедури. Отдаването под наем и аренда на земи от ДПФ се извършва, съгласно разпоредбите на Закона за собствеността и ползването на земеделските земи и Правилника за приложението му и приключва със заповед на директора за актуализиране на информацията и осчетоводяване на приходите, постъпили след провеждането на всяка една от тръжните сесии.

С писмо изх.№ 9166-31/ 03.06.2021 г. на МЗм е изразено съгласие за обявяване на тръжна процедура на територията на област Търговище за отдаване под наем и аренда на свободни земеделски земи от ДПФ за стопанската 2021/2022 година със срок от 10 стопански година. Със Заповед № РД-04-144/ 04.06.2021 г. на основание чл.47ж, ал.1 от ППЗСПЗЗ и чл. 24, ал.1 от ЗСПЗЗ е открита първа тръжна сесия за отдаване под наем и аренда на свободни имоти от ДПФ. В резултат на проведената процедура са сключени 60 договора за обща площ 12 136,746 дка, на стойност 801 746,17 лева. Със Заповед № РД-04-196/ 07.09.2021 г., издадена на основание чл. 47ж, ал. 6 от ППЗСПЗЗ е актуализирана информацията за свободните имоти, обект на следваща тръжна сесия.

След приключване на всяка една процедура са изготвени съответните справки и заповеди за приключване.

 През отчетният период е проведена процедура по предоставяне на имоти от ДПФ, които не могат да се обособят в самостоятелни масиви и за тях не са сключени договори за наем или аренда. В тази връзка и на основание чл. 37в, ал. 10 от ЗСПЗЗ са подписани общо 45 броя за 696,438 дка на стойност 55 355,19 лв., а сключването на договори за наем ще продължи и през 2022 г. Интересът на земеделските стопани към този ред на предоставяне на имотите от ДПФ е подчертано завишен, поради изключително облекчената по закон процедура и възможност за сключване на договори за наем в кратък срок.

Земеделските земи от държавния поземлен фонд, предоставени със заповеди за ползване по реда на чл. 24, ал. 2 и чл. 24б от ЗСПЗЗ възлизат на 5 024.867 дка, разпределени както следва:

- в община Търговище - 3 942.582 дка;

- в община Попово – 1 082.285 дка.

 Актуална информация за действащите договори за наем и аренда на земите от ДПФ по общини към 30.12.2021 г. за област Търговище е показана в таблицата

|  |  |  |  |  |
| --- | --- | --- | --- | --- |
| **община** | **трайни** | **ливади** | **пасища** | **едногодишни к-ри** |
| **Антоново** | 683 | 34 | 726 | 10329 |
| **Омуртаг** | 885 | 109 | 3117 | 7860 |
| **Опака** | - | - | - | 1554 |
| **Попово** | 361 | 19 | 229 | 26685 |
| **Търговище** | 2709 | 34 | 194 | 17348 |
| **Общо за областта:** | **4638** | **196** | **4266** | **63776** |

Извършва се текущ контрол по сключените договори от предходни тръжни сесии, включващ проверки за състоянието и ползването на имотите от ДПФ, изготвяне на уведомления до ползвателите за дължимите суми по договорите и др. В тази връзка, по договорите за наем и аренда за отчетния период са постъпили плащания от проведените тръжни процедури през 2021 г., както и от договори, сключени от предходни години в размер на 2 833 716 лева. Плащането на арендните вноски продължава и през 2022 г., а по договори за аренда с неиздължени такива предстои да бъде приложена процедурата по чл. 28 от ЗАЗ след 01.01.2022 г.

Регулярно се поддържа актуална информацията в електронния регистър на имотите от ДПФ, изготвени са и се изготвят файлове, които са предоставят в Министерство на земеделието за актуализиране на базата данни.

 **12.1**.**1. Имоти, собственост на ДПФ**

 По закон ежегодно ОД „Земеделие“– Търговище възлага на общинските служби извършването на не по-малко от две проверки (до 31 май и до 30 ноември) на земите от ДПФ, което е свързано с изпълнение на разпоредбата на чл. 47, ал. 8 от Правилника за приложение на Закона за собствеността и ползването на земеделските земи (ППЗСПЗЗ).

 През отчетният период са извършени две проверки на състоянието и ползването на земите от държавния поземлен фонд, след приключването на които са изготвени протоколи по образец. В резултат на извършените проверки за състоянието и ползването на имотите от ДПФ, установените различия в начина им на трайно ползване по кадастрална карта и действителното състояние на място, са предприети мерки за поетапно прилагане разпоредбата на чл.78а от ППЗСПЗЗ за промяна начина на трайно ползване в кадастралните карти от Службата по геодезия, картография и кадастър гр.Търговище.

 **12.1**.**2. Размер на пасища, мери и ливади, собственост на ДПФ**

Общата площ на имотите с начин на трайно ползване „пасища, мери“ и „ливади“ в област Търговище са общо 17 051 дка, от тях 4 462 дка са предоставени с договори, а останалите са свободни. Има имоти, които са изцяло или частично залесени и са придобили характеристиките на гора. За тези, които са изцяло залесени поетапно променяме начина им на трайно ползване в „гори и храсти в земеделски земи“.

 В Закона за собствеността и ползването на земеделските земи и Правилника за приложение на ЗСПЗЗ се предоставя правна възможност на земеделски стопани отглеждащи пасищни животни за сключване на договори за наем на земи от ДПФ с начин на трайно ползване „пасища, мери“и „ливади“ без провеждане на тръжна процедура. Редът за предоставяне е посочен в чл. 37и от ЗСПЗЗ и чл. 98 – 100 от ППЗСПЗЗ, с което се гарантира, че пасищата се ползват с предимство от животновъдите.

Със Заповед № РД-04-199/ 23.09.2021 г. е открита и проведена първа тръжна сесия на основание чл. 37и, ал. 13 от ЗСПЗЗ за отдаване под наем на свободни пасища и ливади от ДПФ на собственици на регистрирани пасищни селскостопански животни в Интегрираната информационна система на БАБХ. Сключени са 7 договора за наем със срок на действие 1 стопанска година за обща площ от 869,303 дка на стойност 7 981,60 лева.

 Със Заповед № РД-04-410/ 01.12.2021 г. е открита втора тръжна сесия на основание чл. 37и, ал. 14 от ЗСПЗЗ и чл. 103 и чл. 104 от ППЗСПЗЗ за отдаване под наем на свободни пасища и ливади от ДПФ, в която се предоставя възможност на всеки регистриран земеделски стопанин да участва, като изискването по закон е да поддържа земята в добро земеделско и екологично състояние. Предстои сключване на 4 договора за наем за общо 117,861 дка на стойност 989,29 лв.

През 2021 г. по реда на по чл.27 ал.8 от ЗСПЗЗ са проведени две тръжни процедури, в резултат на които са сключени пет договора за покупко – продажба, продадени са 6 имота с обща площ 15,322 дка на стойност 37 935,84 лв.

През 2021 г. по реда на §12а от ПЗР на ЗСПЗЗ и чл.27 ал.8 и ал.9 от ЗСПЗЗ е проведени три тръжни процедури, в резултат на която са сключени 18 договора за покупко – продажба, продадени са 23 имота с обща площ 173,183 дка на стойност 218 660,46 лв.

Голяма част от имотите, за които има заявен интерес са такива, в които е имало сгради и/или съоръжения в парцеларните планове или планове на новообразувани имоти. Към момента сградите не съществуват на терен и не могат да бъдат предоставени фактури и документи, че същите са продадени като строителни материали при ликвидацията на ТКЗС /от кооперации - приемници на имуществото им/ или не са стопанисвани от собствениците. Тези обстоятелства не позволяват допускането им до процедури по реда на чл.27 ал.8 и 9 от ЗСПЗЗ.

 **12.2 ВЪЗСТАНОВЯВАНЕ, ПРОДАЖБИ, ДЕЙНОСТ НА КОМИСИИТЕ:**

За календарната 2021 год. комисията по чл.17, ал.1, т.1 от ЗОЗЗ проведе 4редовни заседания, на които бяха разгледани предложения по 13 броя преписки и постановени 13 броя решения.

 Постановените решения са:

1. По чл.24, ал.1 от ЗОЗЗ и чл.41, ал.1 от ППЗОЗЗ за промяна предназначението на земеделска земя, собственост на физически и юридически лица - 6 броя;

2. По §30, ал.2 от ПЗР на ЗИД на ЗППМ за потвърждаване на решения за промяна предназначението на земеделска земя, влезли в сила преди 24 май 2011г. - 1 брой;

3. По чл.59а, раздел VІ, глава V от ППЗОЗЗ за разрешаване на временно ползване на земеделски земи за срок от 10 години - 4 броя.

4. По чл.22 ал.3 от ЗООС и чл.32 ППЗОЗЗ за утвърждаване на площадки и трасета за проектиране на обекти –2бр. решения

С постановените 6 броя решения за промяна предназначение на земеделска земя е променено предназначението на общо 27.465 дка, като размера на дължимите такси по чл.30 от ЗОЗЗ е 5835 лв.

По Наредба №19/25.10.2012г. са издадени общо 5 бр. становища, от тях:

- положителни – 5 броя;

Становища на основание чл.39, от Наредба №3/2000г. на проекти за СОЗ – 2 броя.

Становища на основание чл.14, ал.11 от Наредба за условията и реда за извършване на ОВОС.-2бр.

Становища на основание чл.53б, ал.4 от ЗКИР и чл.10б от ЗКИР за СГКК Търговище – 40 броя.

Участие в комисии към СГКК гр. Търговище за контрол и приемане на изработени проекти за отстраняване на явна фактическа грешка/ЯФГ/ в КККР по реда на чл.53б от ЗКИР – 5бр.

Участие в държавни приемателни комисии/ДПК/ - 4бр.

 **12.3 ПРИДОБИВАНЕ НА СОБСТВЕНОСТ ВЪРХУ ЗЕМИ ПО РЕДА НА ЧЛ.27, АЛ.6 ОТ ЗСПЗЗ ОТ СОБСТВЕНИЦИ НА СГРАДИ И/ИЛИ СЪОРЪЖЕНИЯ И ПО РЕДА НА ЧЛ.27, АЛ.8 И АЛ.9 ОТ ЗСПЗЗ ЗА СВОБОДНИ ПЛОЩИ.**

 През календарната 2021 г. проявен интерес за закупуване на прилежащи площи по чл.27 ал.6 от ЗСПЗЗ са 1бр. заявления за 1 бр. имот. Преписките са комплектувани и изпратени в МЗХГ за издаване на заповеди по чл.45а, ал.2 от ППЗСПЗЗ.

При комплектуването на преписки най-големи проблеми са свързани с намирането на документи, доказващи по категоричен начин, че стопански сгради, за които заявителите се легитимират като собственици, са от имущество на организации по §12 от ПЗР на ЗСПЗЗ. Подобни трудности възникват поради това, че в кметствата на населените места, в някои случаи и в държавните архиви липсват или не са предадени документи на бившите ТКЗС, включително и от ликвидацията им а също така поради недостатъчни доказателства, че стопански сгради – собственост на заявителите са от имущество на организации по §12 от ПЗР на ЗСПЗЗ.

Проблемно се оказва заплащането на суми за ползването на земята,съгласно чл-27а ал.4 от ЗСПЗЗ и §16от ПЗР на ЗИД на ЗСПЗЗ

 **IV. ХИДРОМЕЛИОРАЦИИ:**

 Водните обекти, водностопанските системи и съоръжения, влизащи в ресора на Министерството на земеделието, разположени на територията на област Търговище се стопанисват от „Напоителни системи” ЕАД-клон Долен Дунав и от Сдружения за напояване.

|  |  |  |  |  |
| --- | --- | --- | --- | --- |
| **Сдружение****за напояване** | **Годни за напояване площи (дка)** | **Заявена за напояване площ (дка)****(за 2019г.)** | **Заявена за напояване площ (дка)****(за 2020г.)** | **Заявена за напояване площ (дка)****(за 2021г.)** |
| СН “Герлово | 2373 | 0 | 0 | 0 |
| с.Черковна |
| СН„Копрец-2004“ | 249 | 0 | 0 | 0 |
| с. Копрец |
| СН „Водна лилия“ | 120 | 0 | 0 | 0 |
| с. Преселец |
| СН“Вардун” | 774 | 0 | 0 | 0 |
| с. Вардун |
| СН | 712 | 0 | 0 | 0 |
| “Съкровището на Кралево”с.Кралево |
| СН “Руец” | 329 | 0 | 0 | 0 |
| с. Руец |
| СН „Бистра” | 9348 | 0 | 0 | 0 |
| с. Бистра |

1. **СДРУЖЕНИЯ ЗА НАПОЯВАНЕ (СН):**

На територията на област Търговище има регистрирани 7 (седем) сдружения

Регистрираните в област Търговище СН стопанисват общо 7 язовира, от които 2 са в списъка на потенциално опасни язовири, поради специфичното си местоположение.

 Видно от посочените данни, през последните три последователни години, водни маси за напояване не са подавани. Основен фактор за това е разбитата ХМИ (напоителни системи) – помпени станции и канална мрежа. Възстановяването им или изграждането на нови такива изисква финансови средства, с които СН не разполагат.

Основните очаквания на СН са за финансиране по европейски програми, с което да изградят нови напоителни системи или да възстановят старите, там където това е възможно. Основната дейност на регистрираните СН се изразява в текуща поддръжка на придобитите язовири.

 През 2021 г. комисия, назначена със Заповед на директора на ОД „Земеделие”-Търговище, контролира дейността на Сдруженията за напояване, регистрирани на територията на област Търговище чрез проверка на стопанисваните язовири.

В деловодството на ОД „Земеделие“ Търговище под вх. № РД-12-02-676 от 23.07.2021 г. е постъпило заявление от председателя на СН „Руец“ село Руец, община Търговище, област Търговище.

Със заявлението са описани проблеми, които председателят на сдружението среща при изпълнение на задълженията си на законен представител на СН „Руец“.

Със заявлението е отправено искане и в случай, че законът позволява сдружението да бъде прекратено служебно, а не след решение на общото събрание, както и да бъде решен въпросът със собствеността върху язовира.

**2. „НАПОИТЕЛНИ СИСТЕМИ” ЕАД, клон Долен Дунав:**

„Напоителни системи” стопанисват съществуващия държавен ХМФ, включващ инфраструктура за напояване и отводняване, в това число язовири на МЗм.

И в двете направления положението със съществуващите обекти е тежко, а основен проблем е финансирането.

 **2.1 НАПОЯВАНЕ**:

 В таблица напояваните площи са посочени по напоителни системи.

|  |  |  |  |  |
| --- | --- | --- | --- | --- |
| Напоителна | Изградени | Годни за | Годни за | Годни за |
| система | поливни | напояване | напояване | напояване |
|  | площи | общо | гравитачно | помпено |
|  | дка | дка | дка | дка |
| НС"Поляница | 13728 | 9284 | 724 | 8560 |
| НС"Съединение" | 20785 | 1635 | 0 | 1635 |
| НС"Овчарово" | 7234 | 7234 | 7234 | 0 |
| НС"Черковна" | 3816 | 2375 | 0 | 2375 |
| НС"Красноселци" | 14294 | 11744 | 4993 | 6751 |
| НС"Попово" | 133993 | 91735 | 50288 | 41447 |
| НС"Ломци | 11623 | 0 | 0 | 0 |
| **общо за клона** | **205473** | **124007** | **67372** | **56635** |

 Основен проблем, който посочват водоползвателите в Търговищки регион от работата си с „Напоителни системи” са високата цена на услугата водоснабдяване и влошеното състояние на съоръженията. От друга страна „Напоителни системи” посочват, че финансовите постъпления от напояване са недостатъчни за ремонт на всички съоръжения. Основен приоритет е поддръжката на техническото и експлоатационно състояние на язовирите.

 „Напоителни системи”- ЕАД, клон Долен Дунав стопанисват 7 язовира.. Със Заповед назначена от областен управител са проверявани 2 пъти годишно от междуведомствена комисия,*.*

**Комплексни и значими язовири – публична държавна собственост:**

На територията на област Търговище се намират два комплексни и значими язовири – яз. Ястребино и яз. Съединение: Публична държавна собственост.

 През 2021 г. се осъществиха следните важни дейности:

 Проверки свързани с безопасността, експлоатацията и стопанисването на двата язовира:Мониторинг на въоръжената охрана на яз. Ястребино и яз. Съединение, съгласно изискванията на Наредба № 13. Всеки месец от фирмата, осъществяваща дейността по охрана, представят доклад за извършената работа. До този момент на са констатирани проблеми и липси по отношение на охраняваните съоръжения.

 **Обобщено основни проблеми с язовирите са:**

* съоръженията и особено преливниците не отговарят на актуалните хидроложки условия на съответния район. Необходимо е преоразмеряване.
* короната на язовирните стени се използва за селскостопански път, което я уврежда трайно.
* наличие на растителност на язовирните стени – увреждане на насипа и възпрепятстване на качествения оглед при проверки.
* разрушена каменна броня – увреждане на насипа от вълново въздействие.
* проблеми с нормативната уредба по отношение на почистването от дървесна растителност в сервитута на съоръженията и 500 м. по речното русло.
* неправилно отразяване на сервитута на язовирите в КВС и Кадастрална карта.

разминавания в данните за собствеността – за част от язовирите в КВС и Кадастрална карта е отбелязано, че поземлените имоти са със собственост различна от собствеността на съоръженията.

 **2.2 ОТВОДНЯВАНЕ (Обекти за опазване от вредното въздействие на водите ОПВВВ – Корекции на реки, Отводнителни системи, Отводнителни помпени станции)**

ОПВВВ се стопанисват от „Напоителни системи” ЕАД, клон Долен Дунав:

* Корекции на реки: Обща дължина 95.220 км.
* Отводнителни системи: Обща площ на отводнявани земеделски земи – 27.774 дка.
* Отводнителни помпени станции: 18 ОПС.
* -13 негодни
* -5 годни от тях 1 работеща

 През тази година на територията на областта няма регистрирани скъсвания.;обрушвания и разрушени шлюзове . Няма и засегнати и залете земеделски земи.

 **2.3 КОНТРОЛ ОПВВВ:**

 Съгласно сключен Договор между „Напоителни системи” ЕАД и МЗХ за извършване на обществена услуга за защита от вредното въздействие на водите, експлоатация и поддръжка на водностопанските системи и съоръжения – публична държавна собственост по чл. 13, ал. 1, т. 3 от Закона за водите, както и Методика, приета с Постановление на Министерския съвет № 364 от 06.11.2014 г., регламентираща дейностите на „Напоителни системи” ЕАД по стопанисване на ОПВВВ и отчитане на изразходените средства, ОД „Земеделие”-Търговище осъществява контрол по отношение на извършените дейности от страна на „Напоителни системи” ЕАД, клон Долен Дунав и изразходените финансови средства. За началото на 2022 г., при благоприятни метеорологични условия е планирано обхождане на критични участъци, с цел актуализация на списъка с предложения за необходими ремонтно-възстановителни дейности.

 **3. Други:**

* Участие в междуведомствена комисия (2 пъти годишно), назначена със заповед на областен управител, която да извърши проверка на техническото и експлоатационно състояние на потенциално опасните язовири.
* Експертно съдействие при сигнали и жалби за наводнени земеделски площи,

и други оплаквания, свързани с вредното въздействие на водите или водностопански обекти, собственост на МЗХ.

системи и съоръжения, в и извън системата на МЗХ.

**13. АГРОСТАТИСТИКА**

През 2021 г. експертите по агростатистика работиха по следните проекти:

**\* Система за земеделска счетоводна информация`2020/2021**

Системата има за цел събиране и обобщаване на информация за доходите на земеделските стопанства. Чрез нея получаваме точни данни за тяхното състояние и за доходността на различните земеделски дейности. Набраните стопанства за областта-67бр. са с различна земеделска насоченост – растениевъдство и животновъдство, размер и специализация на стопанството. По тези критерии те попадат в различни страти. 24 от анкетираните стопанства за областта са без счетоводство, а 43 - водят двустранно счетоводство.

\* **Годишно наблюдение за дейността на млекопреработвателните предприятия** **през 2020г**.

 На територията на област Търговище през 2020г. целогодищно са работили 10 мандри. Същите са посетени на място с цел набиране на информация за дейността им през изминалата година. Събраното сурово краве мляко през годината е 18 699 660 литра.

Производството на млечни продукти в област Търговище е представено по следния начин:

|  |  |  |
| --- | --- | --- |
| **Наименование на продукта** | **Ед. мярка** | **Производство общо 2020г.** |
|
| Прясно мляко за консумация | литри | C |
| Сирене от краве мляко | кг | 2337222 |
| Кашкавал от краве мляко | кг | 827457 |
| Заквасено краве мляко | кг | 6340279 |
| Заквасено овче мляко | кг | C |
| Заквасено биволско мляко | кг | C |

\* **Годишно наблюдение за дейността на кланиците за червено месо**

Паралелно с мандрите бяха посетени и кланиците – общо 3 на брой през 2020г.

Две от анкетираните кланици са специализирани в производството на свинско месо , а третата – в производството на говеждо месо. Събрана е информация за броя на закланите животни и за тяхното живо тегло при клането.

Дейността на мандрите и на кланиците се проследява от експертите и ежемесечно.

**\*Птицевъдството в България през 2020 г**.

 Анкетирани са 75 стопанства. Получените резултати за броя на наличните птици (носачки) към 31.12.2020г. са представени в следната таблица:

|  |  |
| --- | --- |
| **Категория птици**  | **Брой** |
| Кокошки и петли (общо): | 533605 |
|  стокови носачки | 530155 |
| Пуйки - общо | С |
| Патици - общо | С |
| Гъски - общо | С |
| Пилета бройлери | 950050 |

Реализацията на яйца и птици през 2020 г. може да се представи по следния начин:

|  |  |  |  |
| --- | --- | --- | --- |
| **Вид яйца** | **Брой** | **Реализирани птици**  | **Брой** |
| Яйца от кокошки общо | 134691728 | Кокошки и петли | 321713 |
| Яйца от кокошки за консумация  | 134051728 | Бройлери | 5268564 |

**\*Пчеларството в България през 2020 г**. – **основни резултати:**

|  |  |  |
| --- | --- | --- |
| **№** | **Показатели** | **Количество** |
| 4.1 | Стопанства с пчелни семейства през 2020 година (брой) | 142 |
| 4.3 | Брой на пчелните семейства към 01.10.2020 година | 34501 |
| 4.4 | Пчелни семейства, от които е добиван мед (брой) | 30615 |
| 4.5 | Добит пчелен мед (кг) | 266347 |
| 4.6 | Производство на пчелен восък (кг)  | 460 |
| 4.7 | Брой на пчелните семейства, включени в подвижно пчеларство | 0 |
| 4.8 | Унищожени пчелни семейства - общ брой | 0 |
| 4.9 | Брой пчелни семейства, третирани срещу вароатоза | 34501 |
| 4.10 | Реализиран пчелен мед - общо (кг) | 221364 |
| 4.11 | Нереализирани количества пчелен мед към 01.10.2020 година (кг) | 42045 |

**\*Предприятия преработващи плодове и зеленчуци**

Анкетирани са пет предприятия за преработка на плодове и зеленчуци през 2020г. Производството е представено по следния начин:

|  |  |  |  |  |  |
| --- | --- | --- | --- | --- | --- |
|  |  |  |  |  |  тонове |
| **Готова продукция 2020 г.** | **Начални количества на склад към 01.01.2020 г.**  | **Реализирана готова продукция 2020 г.** |
| плодове | зеленчуци | плодове | зеленчуци | плодове | зеленчуци |
| 1136.3 | 383.9 | C | 57.71 | 1416.86 | 368.15 |
|  |  |  |  |  |  |

 \***БАНСИК** и **Наблюдение на прогноза на добивите от пшеница и ечемик, реколта 2021.**

Обследвани бяха 78 сегмента с разнообразна заетост. Върху 11 от тях бяха прогнозирани добивите от есенници. За пшеницата бяха прогнозирани 629 кг/дка, а от ечемика – 522 кг/дка. Прогнозираните добиви са близки до реално получените в областта.

**\*Добиви от земеделски култури – реколта'2020”**

 Анкетирани стопанства – 228 бр.

Получени резултати за основните земеделски култури:

|  |  |  |  |  |
| --- | --- | --- | --- | --- |
| **Култура** | **Засети площи****/ха/** | **Реколтирани площи /ха/** | **Пропаднали площи /ха/** | **Среден добив****/кг/ха/** |
| **Пшеница** | 25998 | 25993 | 5 | 4176 |
| **Ечемик** | 3738 | 3732 | 6 | 4940 |
| **Рапица** | 2119 | 2119 | 0 | 2197 |
| **Слънчоглед** | 19427 | 19391 | 36 | 2067 |
| **Царевица за зърно** | 14168 | 14071 | 97 | 3945 |

**\*Брой на селскостопанските животни и птици към 1-ви ноември 2020г.**

Анкетирани са 371 стопанства. Получени са следните резултати:

Общ брой животни по категории:

|  |  |  |  |
| --- | --- | --- | --- |
| **Категория животни** | **Брой** | **Категория животни** | **Брой** |
| Говеда, от тях: | 9990 | Кози, от тях: | 4528 |
| млечни крави | 5604 | кози майки | 4050 |
| други крави | 755 | Свине, от тях: | 5963 |
| Биволи, от тях: | 746 | заплодени свине майки | 742 |
| биволици | 554 | свине, заплодени за първи път | 0 |
| Овце, от тях: | 38512 | други свине майки | 263 |
| млечни овце майки | 28375 | млади незаплождани свине | 30 |
| други овце майки | 4118 |  |  |

 **Производство на мляко и реализирани животни:**

|  |  |  |  |
| --- | --- | --- | --- |
| **Вид мляко**  | **Количество (литри)** | **Общо реализирани животни** | **Брой** |
| Краве | 22225028 | ЕРД | 1572 |
| Биволско | 407624 | Овце | 12795 |
| Овче | 1750904 | Кози | 966 |
| Козе | 556890 | Свине | 23365 |
| **Общо добито мляко** | **24940446** | **Общо** | **38698** |

**\*Производство на зеленчуци в България – реколта'2020**

 Анкетирани са 87 стопанства. Площите, производството и средните добиви от зеленчуци- реколта**’** 2020 са представени по следния начин:

|  |  |  |  |
| --- | --- | --- | --- |
| **Видове** |  | **Производство** | **среден добив** |
| **Открити** |
| **площи/ха/** | **/кг/** | **кг/ха** |
|  |  |   |
| Домати | 7.64 | 150194 | 14569 |
| Пипер | 10.54 | 116540 | 9906 |
| Тикви | С | С | С |
| Зеле | 5.28 | 127580 | 19857 |
| Ягоди | 86.45 | 416107 | 4813 |
| Кромид лук | 2.31 | 27850 | 10969 |
| Картофи | 23.00 | 296640 | 10940 |
| Чесън | 6.65 | 9400 | 7878 |
| Дини | 12.62 | 103980 | 10691 |
| Корнишони | 2.54 | 41800 | 8146 |

**\*Производство на плодове – реколта 2020**

 Анкетирани стопанства – 199 Получени резултати:

 ***Площ на овощни насаждения (в ха)***

|  |  |  |  |  |
| --- | --- | --- | --- | --- |
|  | **плододаващи** | **невстъпили****в плододаване** | **изоставени** | **общо** |
| Вишни | 73.40 | 9.71 | 0.85 | 83.96 |
| Круши | 4.34 | 2.60 | 0.60 | 7.54 |
| Лешници | 37.24 | 39.12 | 1.30 | 77.66 |
| Малини | 286.39 | 10.00 | 0.00 | 296.39 |
| Орехи | 243.96 | 273.55 | 1.80 | 519.21 |
| Сливи и джанки | 450.77 | 47.44 | 10.74 | 508.95 |
| Череши | 74.94 | 42.65 | 0.00 | 117.59 |
| Ябълки | 17.86 | 2.93 | 0.00 | 20.79 |
| Кайсии | 6.16 | 3.45 | 0.00 | 9.61 |
| Праскови | 3.05 | 0.92 | 0.00 | 3.97 |
| Шипки | 27.19 | 8.88 | 0.00 | 36.07 |
| Къпини | 1.02 | 0.00 | 0.00 | 1.02 |

**\*Производство на грозде и вино – реколта 2020** - Анкетирани стопанства – 45

Площи ( ха):

|  |  |  |  |  |
| --- | --- | --- | --- | --- |
| **Сортове** |  | **Плододаващи** | **Млади** | **Изоставени под 8 години** |
| Винени сортове |  | 692.71 | 0 | 149.74 |
| Десертни сортове |  | 11.53 | 0 | 1.08 |
| Общо |  | 704.24 | 0 | 150.82 |

 Производство на грозде (кг)

|  |  |
| --- | --- |
| **Сортове** | **Производство** |
| Винени сортове | 6568588 |
| Десертни сортове | 45605 |
| Общо | 6614193 |

**\*Преброяване на земеделските стопанства 2020**

След приключване на анкетирането на стопанствата, включени в списъка за преброяването и въвеждането на данните в ИСАС започна процес на контрол на въведената информация, който продължи през цялата 2021 година. Контролът включваше:

\* Съпоставяне на индивидуални данни от годишни статистически анкети и преброяването: получените данни от стопанствата бяха сравнени с годишните статистически анкети и откритите различия, след уточняване със стопаните, бяха коригирани.

\* Съпоставяне на данните с административни източници:

Проведени са многократни телефонни разговори със стопаните за уточняване на различията.

Констатирани проблеми и недостатъци:

 - некоректно подаване на информация от страна на стопаните;

 - невникване в същността на някои въпроси от анкетьорите и съответно контрольорите.

Стопанствата със съмнения за некоректно записана информация са допълнително проверявани и коригирани от страна на експертите от ОДЗ Търговище.

В периода март-април 2021година е проведено контролно изследване на събраните данни по време на преброяването на земеделските стопанства през 2020 г. в три землища от област Търговище. Целта на изследването беше контрол на точността на регистрираните данни, събрани от анкетьорите по време на преброяване2020, и проверка на изчерпателността на списъка;

През месец юни 2021 година се проведе четвъртото /заключително/ заседание на Областната комисия по преброяването на земеделските стопанства, на което беше представен и приет подробен доклад за проведеното наблюдение.

Експертите по агростатистика участваха в организирани от МЗ обучения, изготвяха справки и доклади за проведените анкети.

**Забележка:** Таблиците са попълнени при спазване на изискванията на Закона на статистиката за конфиденциалност на данните. При по-малко от три стопанства и при условие, че едно от стопанствата има дял над 85%, от общото производство за съответния показател, таблиците не са попълнени и конфиденциалните данни са отбелязани със знак „С“.

**14. РЕГИСТРАЦИЯ И КОНТРОЛ НА ТЕХНИЧЕСКОТО СЪСТОЯНИЕ И БЕЗОПАСТНОСТ НА ГОРСКА И ЗЕМЕДЕЛСКА ТЕХНИКА**

Общ брой на регистрираната земеделска и горска техника и машини за земни работи в ОД „Земеделие“ гр. Търговище към 31.12.2021г.

|  |  |  |  |
| --- | --- | --- | --- |
| № | Вид машина | Регистрирани брой | Машини в работна готовност |
| 1 | 2 | 3 | 4 |
|  | **ГРУПА А** |  |  |
| 1 | Верижни трактори | 63 | 42 |
| 2 | Колесни трактори | 2555 | 2226 |
| 3 | Самоходни шасита | 73 | 53 |
| 4 | Друга самоходна техника | 485 | 474 |
| 5 | Тракторни ремаркета | 1223 | 945 |
| 6 | Горска техника | 35 | 29 |
|  | **ГРУПА Б** |  |  |
| 7 | Зърнокомбайни | 387 | 290 |
| 8 | Самоходни силажокомбайни | 25 | 15 |
| 9 | Други самоходни машини | 105 | 78 |
|  | **ГРУПА В** |  |  |
| 10 | Машини за сеидба и садене | 797 | 693 |
| 11 | Машини за торене и растителна защита | 532 | 487 |
| 12 | Фуражоприбиращи и фуражопреработващи | 956 | 882 |
| 13 | Почвообработващи | 2587 | 2234 |
| 14 | Сушилни и други | 25 | 19 |
| 15 | Зърно и семепочистващи | 53 | 50 |
| 16 | Машини за поливане | 23 | 14 |
| 17 | Горска техника | 370 | 370 |

Машините които не са в работна готовност са: спрените от работа по желание на собственика, спрени със заповед по чл. 18 от ЗРКЗГТ, и неоперативните машини. Неоперативни са машини собственост предимно на ликвидирани стопански субекти, с неизяснена съдба (нарязани за скрап, продадени , разкомплектовани за резервни части и т. н.), за които няма правно основание за прекратяване на регистрацията им.

Извършени ГТП на земеделска и горка техника и машините за земни работи от служители на ОД „Земеделие“ гр. Търговище за 2021г.

|  |  |  |
| --- | --- | --- |
| № | Вид машина | Брой ГТП |
| 1 | 2 | 3 |
|  | **ГРУПА А** |  |
| 1 | Верижни трактори | 15 |
| 2 | Колесни трактори | 1242 |
| 3 | Самоходни шасита | 12 |
| 4 | Друга самоходна техника | 384 |
| 5 | Тракторни ремаркета | 475 |
| 6 | Горска техника | 18 |
|  | **ГРУПА Б** |  |
| 7 | Зърнокомбайни | 231 |
| 8 | Самоходни силажокомбайни | 5 |
| 9 | Други самоходни машини | 24 |
|  | **ГРУПА В** |  |
| 10 | Машини за сеитба и садене | 125 |
| 11 | Машини за торене и растителна защита | 116 |
| 12 | Фуражоприбиращи и фуражопреработващи | 158 |
| 13 | Почвообработващи | 400 |
| 14 | Сушилни и други | 0 |
| 15 | Зърно и семепочистващи | 0 |
| 16 | Машини за поливане | 6 |
| 17 | Горска техника | 97 |

В **група В** подлежат на ГТП само прикачните машини, навесните и стационарните преминават ГТП само при първоначална регистрация, промяна на регистрация и по желание на собственика.

Извършени регистрации на земеделска и горка техника и машините за земни работи от ОД „Земеделие“ гр. Търговище за 2021г.

|  |  |  |
| --- | --- | --- |
| № | Вид машина | Брой регистрирани машини, в т. ч. и нови |
|  |
|  |  |
| 1 | 2 | 3 |
|  | **ГРУПА А** |  |
| 1 | Верижни трактори | 5 |
| 2 | Колесни трактори | 249 |
| 3 | Самоходни шасита | 6 |
| 4 | Друга самоходна техника | 85 |
| 5 | Тракторни ремаркета | 59 |
| 6 | Горска техника | 2 |
|  | **ГРУПА Б** |  |
| 7 | Зърнокомбайни | 50 |
| 8 | Самоходни силажокомбайни | 7 |
| 9 | Други самоходни машини | 3 |
|  | **ГРУПА В** |  |
| 10 | Машини за сеитба и садене | 60 |
| 11 | Машини за торене и растителна защита | 35 |
| 12 | Фуражоприбиращи и фуражопреработващи | 92 |
| 13 | Почвообработващи | 94 |
| 14 | Сушилни и други | 0 |
| 15 | Зърно и семепочистващи | 0 |
| 16 | Машини за поливане | 2 |
| 17 | Горска техника | 34 |

 Административно наказателна дейност:

 В изпълнение на Закон за регистрация и контрол на земеделската и горската техника, инспекторите от ОД“Земеделие“Търговище през 2021 г. са съставили 2 акта за установяване на административни нарушения по чл. 11, ал.1 от ЗРКЗГТ, поради неспазване на 30-дневния срок от придобиване на собствеността до заявяването за регистрация в съответната областна дирекция "Земеделие" по постоянен адрес.

 Превантивна дейност:

За наличие на валиден сертификат за съответствие с ЕС одобрения тип, на нанесено търговско наименование или марка и тип и/или на маркировка или номер за одобряване на типа; наличие на валиден сертификат за съответствие с националния одобрен тип, на нанесено търговско наименование или марка и тип и/или на маркировка или номер за одобряване на типа; наличие на валидна декларация за съответствие съгласно чл. 9д от ЗРКЗГТ, за 2021г. бяха проверени 13 броя нови машини общо във фирмите „Агротрон-2007“ ЕООД и „Булавто- Търговище“ ООД.

Извършени са 5 проверки на учебните форми, на територията на Област Търговище, които притежават лиценз за обучение на кандидати за придобиване на правоспособност за работа със земеделска и горска техника, за категории Твк, ТвкЗ, ТвкГ и Тпс, това са ПГ „Земеделие“ - Търговище (2 проверки), и ПГСС „Никола Пушкаров“ - Попово (3 проверки).

 Проведени бяха 6 изпита за придобиване на правоспособност за категориите Твк, ТвкЗ, ТвкГ и Тпс, 4 в ПГСС „Никола Пушкаров“ - Попово, и 2 в са ПГ „Земеделие“ - Търговище. Общият брой на издадените и подменени свидетелства за правоспособност на територията на Област Търговище е 149

Приходите на ОД „Земеделие“ гр. Търговище относно регистрацията, контрола и ГТП на земеделската и горската техника машините за земни работи, както и придобиването и отнемането на правоспособност за работа с техниката за 2021г. от събрани такси, по тарифата на чл. 17 от ЗРКЗГТ са 52384,12 лева.

**15. РЕГИСТРАЦИЯ И КОНТРОЛ НА ОБЕКТИТЕ ЗА СЪХРАНЕНИЕ НА ЗЪРНО И ПРОВЕРКИ ПРЕЗ 2021Г. ПО ПРИЛАГАНЕ НА РАЗПОРЕДБИТЕ НА НАРЕДБА** № **23/29.12.1015г**

През 2021г. по прилагане на Наредба 23/29.12.2015г. относно мониторинг на пазара на зърно са извършени 60 броя проверки. Извършването на проверките е в периода Януари-Декември. При извършване на проверките са съставени 30бр. констативни протокола. През годината не се установиха нарушения, водещи до съставяне на АУАН.

През 2021г. са извършени общо 38бр.проверки на лица стопанисващи обекти за съхранение на зърно с капацитет на вместимост над 50 тона приравнена пшеница. Проверките бяха за достоверност на декларирани обстоятелства, насрещни проверки, проверки на новообявени обекти и такива променили начина на ползване.

През текущата 2021г. са извършвани и проверки на 21 регистрирани земеделски стопани. Те са насочени към установяване на коректно вписани данни в декларацията по чл.58о, ал.2 от ЗПООПЗПЕС, или неподали съответната декларация за произведено и налично зърно. Едно зърнопреработвателно предприятие промени собственика си. При проверките са съставени констативни протоколи и контролни листи.

В ОД“Земеделие“Търговище са получени, входирани и обработени над 2100 броя декларации от регистрирани земеделски стопани, ползватели на складове за зърно и зърнопреработвателни предприятия.

След стартиране на жътвената кампания на територията на областта са взети общо 148бр.проби за окачествяване на зърно от партиди ечемик, пшеница, царевица и слънчоглед. Взетите проби са от партиди за 40% от прогнозния общ добив на съответните култури в областта, при заложен минимум от 35%. Вземането, окомплектоването и изпращането на пробите за лабораторен анализ беше изпълнено в срок.

|  |  |  |
| --- | --- | --- |
| Вид проверки |  Брой по план | Брой извършени |
| **Обекти за съхранение всичко в т.ч.** | **28** | **38** |
| Насрещни за достоверност | 28 | 24 |
| Неподали декларация | при необходимост | 2 |
| Ново обявени | при необходимост | 3 |
| Промяна в обстоятелствата и отписани | при необходимост | 9 |
| **Земеделски производители всичко в т.ч** | **15** | **21** |
| Насрещни за достоверност | при необходимост | 5 |
| Не подали декларация | при необходимост | 16 |
| **ЗПП-идентификация** | при необходимост | **1** |
| **Всичко:** | **43** | **60** |
| Окачествяване брой проби всичко в т.ч: | **150** | **148** |
| Взети проби Ечемик | 15 | 16 от 15746 тона партиди |
| Взети проби Пшеница | 65 | 65 от 101366 тона партиди |
| Взети проби Царевица | 25 | 37 от 41282 тона партиди |
| Взети проби Слънчоглед | 45 | 30 от 23442 тона партиди |
| Констативни протоколи | при необходимост | **30** |

**V. ЗАКЛЮЧЕНИЕ И ИЗВОДИ**

Отчетените дейностти, извършени от Областна дирекция „Земеделие“ Търговище през 2021г., отразяват държавната политика в областта на земеделието, както и прилагането на Общата селскостопанска политика на Европейския съюз на територията на Търговищка област.

На основата на принципите законност, откритост, достъпност, ефективност, отговорност и отчетност, Областна дирекция “Земеделие“ Търговище изпълни целите на администрацията за 2021г, кореспондиращи с целите на Министерството на земеделието, което в резюме на база отчетените в доклада данни, доведе до:

* Повишаване на професионалната информираност на земеделските стопани от Търговищка област, чрез осигурен достъп на фермерите до важна земеделска информация
* Устойчивост в аграрния сектор с акцент върху животновъдството с цел подкрепа и развитието му в областта;
* Подкрепа на дребните и средните земеделски стопани , чрез внасяне на конкретни предложения за промяна в действащата нормативна уредба;
* Целево използване на държавния поземлен фонд, за стимулиране на продуктивното разнообразие и насърчаване отглеждането на интензивни култури;
* Подобряване на процесите на стопанисване управление и разпореждане на имоти държавна собственост по реда на ЗСПЗЗ;
* Подкрепа на процеса на комасация на земеделските земи, с цел подобряване на процесите на стопанисване и ползване на земеделските земи;
* Възстановяване и модернизиране на хидромелиоративната инфраструктура чрез осъществен контрол, съдействие и експертна помощ с цел оптимизиране на хидромелиоративната инфраструктура за ефективно използване на водните ресурси.

**Донко Донков**

***Директор на ОД „Земеделие“ Търговище***

**7700 гр.Търговище, ул.Христо Ботев№3,тел. 0601/620 05, 627 84, 621 94**

 **E-mail: ODZG\_Targovishte@mzh.government.bg**